qundao/data-zh-poetry huggingface dataset:
书孝方与兰西书后·其一
作者：丘逢甲
朝代：清

海外归来百感生，大江东下客西征。沉沉广泽闻狐语，漠漠寒空过雁声。万斛荡愁京口酒，四更残月石头城。一书慷慨论身世，凄绝天涯此夜情。
书孝方与兰西书后·其二
作者：丘逢甲
朝代：清

何方著足许吾徒，如此江山净土无。冻雀哄群嬉坏幕，饥鹰趋食掠平芜。干卿甚事寒池水，置我休持热火炉。风雪满天尘满地，可容垂钓老江湖。
书怀次晓沧韵
作者：丘逢甲
朝代：清

韩江凉讯接循梅，蚊语中宵尚聚雷。万里南荒饶物怪，百年西域困边材。土风变后多新调，家酿兵馀失旧醅。解识婆娑弄珠意，海鸥从此不须猜。
书感与颂丞
作者：丘逢甲
朝代：清

各自行营高敞地，大宛山与大屏邻。生儿莫作真王想，不及淮阴守冢人。
予题杨子仙宫诗，赞仙也，吾宗之彦，与邑人士和章稠叠，不仙之赞而赞赞仙者，戏为玄语，以答雅贶
作者：丘逢甲
朝代：清

沈沈虎豹正当关，只鹤西归浩渺间。说与诸仙同一叹，灵鳌今已失神山。瀛海莲还太乙舟，闲同天老话前游。群真正乐钧天奏，辞汉金仙独泪流。洞天丹药苦无资，坐隐闲争一著棋。龙脯剖完尘劫换，橘中全局正输时。仙山故侣剧多情，霓帔霞裳引鹤旌。瑶简要书都散汉，灵霄乞去上真名。
予题杨子仙宫诗，赞仙也，吾宗之彦，与邑人士和章稠叠，不仙之赞而赞赞仙者，戏为玄语，以答雅贶·其一
作者：丘逢甲
朝代：清

沈沈虎豹正当关，只鹤西归浩渺间。说与诸仙同一叹，灵鳌今已失神山。
予题杨子仙宫诗，赞仙也，吾宗之彦，与邑人士和章稠叠，不仙之赞而赞赞仙者，戏为玄语，以答雅贶·其三
作者：丘逢甲
朝代：清

洞天丹药苦无资，坐隐闲争一著棋。龙脯剖完尘劫换，橘中全局正输时。
予题杨子仙宫诗，赞仙也，吾宗之彦，与邑人士和章稠叠，不仙之赞而赞赞仙者，戏为玄语，以答雅贶·其二
作者：丘逢甲
朝代：清

瀛海莲还太乙舟，闲同天老话前游。群真正乐钧天奏，辞汉金仙独泪流。
予题杨子仙宫诗，赞仙也，吾宗之彦，与邑人士和章稠叠，不仙之赞而赞赞仙者，戏为玄语，以答雅贶·其四
作者：丘逢甲
朝代：清

仙山故侣剧多情，霓帔霞裳引鹤旌。瑶简要书都散汉，灵霄乞去上真名。
二十一叠韵，有忆
作者：丘逢甲
朝代：清

堤边杨柳柳边楼，六角华灯夜未收。十里荷花梦湖舫，二分明月忆扬州。瑶天扇掩坤灵使，银汉槎回博望侯。今日天涯芳草路，玉珰缄札写春愁。
二十三叠韵，学使所居为南园，豹君方伯与新学使沈君子封皆能诗
作者：丘逢甲
朝代：清

飞虹双跨隔河楼，尽把南园古迹收。五夜德星占上界，一时名士聚南州。风神落落王平子，文采翩翩沈隐侯。不负昔贤坛坫地，江山休送别离愁。
二十二叠韵，哀粤中之穷也
作者：丘逢甲
朝代：清

三十六江江上楼，早潮未上晚潮收。陆梁地尽秦人戍，海曲天穷汉代州。生有蒲葵归故令，死犹薏苡谤先侯。明珠翡翠年来竭，不信严关不税愁。
二十叠韵
作者：丘逢甲
朝代：清

依旧江山旧酒楼，无多佳句锦囊收。布金与佛谈三世，铸铁看人聚六州。海内知交半屠贩，冢中枯骨几王侯。五湖欲载西施去，一叶扁舟万斛愁。
二十四叠韵，豹君明日行矣，书此以结前诗未尽之意
作者：丘逢甲
朝代：清

走马旋看建节楼，中原王气未容收。同扶日月尊皇极，再拓河山画禹州。能识此时惟俊杰，安知吾辈不公侯？罗浮风雨峨眉月，聊写天涯小别愁。
二月十五日抵西贡作
作者：丘逢甲
朝代：清

楼台金碧国旗飘，吹角江头虏气骄。地极南交逢热带，人来西贡作花朝。椰林草屋蛮跳月，绿舫红灯客守潮。走遍香车堤岸路，不曾辜负好春宵。
二高行赠剑父、奇峰兄弟
作者：丘逢甲
朝代：清

岭南今日论画手，二高杰出高于时。渡海归来笔尤变，丹青著手生瑰奇。小高温温清而臞，大高短小雄有髭。我方主教罗以礼，翩然作我图画师。岭南二月三月时，杜鹃啼上红棉枝。小高写扇昨赠我，相看令我生古悲。杜鹃帝蜀昔亡蜀，从此化为亡国物。一啼津桥炎宋衰，再啼大都胡元没。何人复拜古帝魂，杜陵野老空自屈。凤凰麒麟今不来，羽虫毛虫胥可哀。昨闻大高忽画虎，群雄草泽争惊猜。画虎高于真虎价，千金一纸生风雷。我闻狮尤猛于虎，大高画狮勿画虎。中国睡狮今已醒，一吼当为五洲主。不然且画中国龙，龙方困卧无云从。东鳞西爪画何益，画龙须画其威容。中原岂是无麟凤，其奈潜龙方勿用。乞灵今日纷钻龟，七十二钻谋者众。安能遍写可怜虫，毛羽介鳞供戏弄。粉碎虚空一物无，上天下地存真吾。奇峰之峰剑父剑，乞为我写携剑昆崙看瀑图。
云泉仙馆次壁间韵与易实甫同诸子作
作者：丘逢甲
朝代：清

一径凌空破晓烟，眼中秦汉古山川。何年穿石泉飞瀑？满地栽桑海化田。不肯丹黄秋后树，别开日月洞中天。云霞管领吾谁證，七十二峰无限缘。
五叠前韵
作者：丘逢甲
朝代：清

客怀难借越装酬，雁翅城荒海气秋。铃语颠风六榕塔，帘钩落日五层楼。雕青侠少鹌鹑会，拾翠佳人孔雀舟。消耗壮心无处著，十年閒作岭南游。珠江从古号繁华，都付斜阳万点鸦。霸主宫庭馀断柱，仙郎河汉歇浮槎。黄金铸橘公孙树，碧海栽桑子母沙。欲写美人香草恨，秋芜满地素馨斜。罗浮春酿慰南迁，小饮酥醪意兀然。水稻香疏栖夜鹤，木棉阴薄曳秋蝉。趁墟货集猺人出，过滘船迟蛋女牵。渐习土风思载笔，欲将盘古起编年。蛮夷大长亦工词，竟筑朝台望汉师。生为丈夫除帝制，死留奇女报佳诗。蛟精异代仍黄屋，龙气中天化白蜺。一笑南强成底事，看花空发美人思。漫将宫历纪楼罗，歌舞江山乐事多。石洞逢仙词恍惚，洛川置守事蹉跎。残图牛角红云宴，遗忏羊头白雨歌。留得镌年双铁塔，不教王梃共消磨。岂有奇云起马鞍，且收霸气入词翰。分来玫瑰传宗易，醉到芙蓉救劫难。蛮市银荒王面变，祖洲药秘鬼心宽。登高欲纵中原目，一发青山夕照寒。莫言词客例能哀，潦倒秋心唱越台。碧玉奇装颩短发，黄金淫祀荡飞灰。九牛欲起枭雄梦，二虎终需控禦才。那有仙山楼阁在，剧怜左股割蓬莱。时难年荒未罢兵，高秋骑马出佗城。白云寺古山容瘦，黄木湾深海气生。南雪挂松飘昨梦，西风吹荻战秋声。大江东去人西上，难遣茫茫百感情。
五叠前韵
作者：丘逢甲
朝代：清

物我安能共化醇，昏昏八表也同春。挥斤竞凿中央帝，抟土先愚上世人。士气木鸡迟待养，儒书刍狗罢重陈。寄愁天上愁天坠，那有星球许殖民？
五叠前韵·其一
作者：丘逢甲
朝代：清

客怀难借越装酬，雁翅城荒海气秋。铃语颠风六榕塔，帘钩落日五层楼。雕青侠少鹌鹑会，拾翠佳人孔雀舟。消耗壮心无处著，十年閒作岭南游。
五叠前韵·其七
作者：丘逢甲
朝代：清

莫言词客例能哀，潦倒秋心唱越台。碧玉奇装颩短发，黄金淫祀荡飞灰。九牛欲起枭雄梦，二虎终需控禦才。那有仙山楼阁在，剧怜左股割蓬莱。
五叠前韵·其三
作者：丘逢甲
朝代：清

罗浮春酿慰南迁，小饮酥醪意兀然。水稻香疏栖夜鹤，木棉阴薄曳秋蝉。趁墟货集猺人出，过滘船迟蛋女牵。渐习土风思载笔，欲将盘古起编年。
五叠前韵·其二
作者：丘逢甲
朝代：清

珠江从古号繁华，都付斜阳万点鸦。霸主宫庭馀断柱，仙郎河汉歇浮槎。黄金铸橘公孙树，碧海栽桑子母沙。欲写美人香草恨，秋芜满地素馨斜。
五叠前韵·其五
作者：丘逢甲
朝代：清

漫将宫历纪楼罗，歌舞江山乐事多。石洞逢仙词恍惚，洛川置守事蹉跎。残图牛角红云宴，遗忏羊头白雨歌。留得镌年双铁塔，不教王梃共消磨。
五叠前韵·其八
作者：丘逢甲
朝代：清

时难年荒未罢兵，高秋骑马出佗城。白云寺古山容瘦，黄木湾深海气生。南雪挂松飘昨梦，西风吹荻战秋声。大江东去人西上，难遣茫茫百感情。
五叠前韵·其六
作者：丘逢甲
朝代：清

岂有奇云起马鞍，且收霸气入词翰。分来玫瑰传宗易，醉到芙蓉救劫难。蛮市银荒王面变，祖洲药秘鬼心宽。登高欲纵中原目，一发青山夕照寒。
五叠前韵·其四
作者：丘逢甲
朝代：清

蛮夷大长亦工词，竟筑朝台望汉师。生为丈夫除帝制，死留奇女报佳诗。蛟精异代仍黄屋，龙气中天化白蜺。一笑南强成底事，看花空发美人思。
五妃墓
作者：丘逢甲
朝代：清

玉带歌残吊古词，五云散后剩荒碑。地疑崖海全妃墓，人比湘江二女祠。三尺土乖同穴望，百枝签乞进香诗。凄凉魁斗山头路，十首哀吟范九池。
五月二十八夜不寐
作者：丘逢甲
朝代：清

夜来忽忆儿时事，海沸天翻四十年。心绪如潮眠不得，晓星残角五更天。
五月十五夜望月
作者：丘逢甲
朝代：清

今月作古色，天涯伤客情。不知夜景短，欲夺日华明。千里幸犹共，一阴嗟已生。妖蟆方内蚀，何以慎持盈。
仙屏中丞手书“扫除万事付诸命、卓荦高才独见君”楹帖见赠赋谢
作者：丘逢甲
朝代：清

南极文章照上台，琼瑶飞降戟门开。谁知挥洒烟云处，别具评量月旦来。君相果然能造命，英雄从古必怜才。句奇语重吾能喻，从此王郎歌莫哀。
仙屏中丞见和前诗，感事述怀，叠韵奉答
作者：丘逢甲
朝代：清

黄尘遮断海天春，劫外馀生倍怆神。国岂尚文方积弱，士争横议欲维新。陆沈应咎王夷甫，道隐思为贺季真。鹿走鸿哀嗟满目，更谁抗疏恤遗民。凉波渺渺粤江清，去国怀乡此日情。帘下君平宜卖卜，酒边同父尚论兵。上书曾陨孤臣泪，怀刺新投钓客名。一事告公同叹息，不如蠡种是行成。天南寥落得新知，讲学仍思更下帷。四海有人休痛哭，九州无事且谈诗。贲隅桂树秋风早，大庾梅花腊雪迟。但有当归宜寄赠，不须远志说羌维。
仙屏中丞见和前诗，感事述怀，叠韵奉答·其一
作者：丘逢甲
朝代：清

黄尘遮断海天春，劫外馀生倍怆神。国岂尚文方积弱，士争横议欲维新。陆沈应咎王夷甫，道隐思为贺季真。鹿走鸿哀嗟满目，更谁抗疏恤遗民。
仙屏中丞见和前诗，感事述怀，叠韵奉答·其三
作者：丘逢甲
朝代：清

天南寥落得新知，讲学仍思更下帷。四海有人休痛哭，九州无事且谈诗。贲隅桂树秋风早，大庾梅花腊雪迟。但有当归宜寄赠，不须远志说羌维。
仙屏中丞见和前诗，感事述怀，叠韵奉答·其二
作者：丘逢甲
朝代：清

凉波渺渺粤江清，去国怀乡此日情。帘下君平宜卖卜，酒边同父尚论兵。上书曾陨孤臣泪，怀刺新投钓客名。一事告公同叹息，不如蠡种是行成。
以摄影心太平草庐图移写纸本
作者：丘逢甲
朝代：清

写影入明镜，移之尺纸间。明镜无遁形，难得山真颜。而况尺幅纸，欲写四面山。山中有吾庐，更有山中田。尝脔知大烹，见羽知吉光。但写一角山，吾庐山之阳。溪泉何汤汤！树石何苍苍！山尽补以云，中有无尽藏。天下万山祖，其名曰昆崙。昆崙有南支，万里趋越门。人生亦有祖，谁非黄炎孙？归鸟思故林，落叶恋本根。我从海上来，卜庐澹定村。东望徵君山，吾祖祠墓存。明夷兆谁筮？参军墓谁题？呀呀朱鸟咮，郁郁冬青枝。夜半雪压庐，重撰铜弦词。绢寿八百年，纸本寿过之。人生百年耳，写此将何为？吾亦爱吾庐，此意陶潜知。黄者径菊花，碧者门柳丝。南山有佳气，松风吹酒卮。高咏归去来，宜得图传之。惜皆付后人，图者非当时。十日画一水，五日画一石。姚翁年七十，照海须眉白。为写吾庐图，森森见松柏。群山走腕下，万里若咫尺。昔者陆放翁，庵额心太平。自云此三语，取自黄庭经。放翁振奇人，平生喜谈兵。上书论北伐，策马尝西征。未甘以文字，供奉小朝廷。至老志不衰，家祭诗可徵。吾生于放翁，所遭百不同。同者惟此心，天或哀吾穷。有海畀不波，有岁畀常丰。吾穷足自慰，老作太平翁。吾生寡嗜好，独嗜佳山水。吾庐深山中，颇具丘壑美。每咏紫芝歌，老亲色然喜。山中白云词，时取教诸子。虽不求神仙，亦究黄庭旨。谁谓神仙言，治道不在此。一心先自平，万事罔不理？天下不太平，必自人心始。仙者特山人，其人常葆真。吾亦葆吾真，一室天下春。山中有老桂，已阅五百年。不知众木中，何自全其天。得毋月宫树，落子生此间。亭亭十丈许，翠盖凌秋烟。花时十里香，黄雪霏霏然。此桂天下无，是当别作图。上图栖翠凤，下图覆玉蜍。再阅五千年，见桂知吾庐。
以摄影心太平草庐图移写纸本·其一
作者：丘逢甲
朝代：清

写影入明镜，移之尺纸间。明镜无遁形，难得山真颜。而况尺幅纸，欲写四面山。山中有吾庐，更有山中田。尝脔知大烹，见羽知吉光。但写一角山，吾庐山之阳。溪泉何汤汤！树石何苍苍！山尽补以云，中有无尽藏。
以摄影心太平草庐图移写纸本·其一
作者：丘逢甲
朝代：清
体裁：古风

写影入明镜，移之尺纸间。明镜无遁形，难得山真颜。而况尺幅纸，欲写四面山。山中有吾庐，更有山中田。尝脔知大烹，见羽知吉光。但写一角山，吾庐山之阳。溪泉何汤汤，树石何苍苍！山尽补以云，中有无尽藏。
以摄影心太平草庐图移写纸本·其三
作者：丘逢甲
朝代：清

绢寿八百年，纸本寿过之。人生百年耳，写此将何为？吾亦爱吾庐，此意陶潜知。黄者径菊花，碧者门柳丝。南山有佳气，松风吹酒卮。高咏归去来，宜得图传之。惜皆付后人，图者非当时。十日画一水，五日画一石。姚翁年七十，照海须眉白。为写吾庐图，森森见松柏。群山走腕下，万里若咫尺。
以摄影心太平草庐图移写纸本·其二
作者：丘逢甲
朝代：清
体裁：古风

天下万山祖，其名曰昆崙。昆崙有南支，万里趋越门。人生亦有祖，谁非黄炎孙？归鸟思故林，落叶恋本根。我从海上来，卜庐澹定村。东望徵君山，吾祖祠墓存。明夷兆谁筮，参军墓谁题？呀呀朱鸟咮，郁郁冬青枝。夜半雪压庐，重撰铜弦词。
以摄影心太平草庐图移写纸本·其二
作者：丘逢甲
朝代：清

天下万山祖，其名曰昆崙。昆崙有南支，万里趋越门。人生亦有祖，谁非黄炎孙？归鸟思故林，落叶恋本根。我从海上来，卜庐澹定村。东望徵君山，吾祖祠墓存。明夷兆谁筮？参军墓谁题？呀呀朱鸟咮，郁郁冬青枝。夜半雪压庐，重撰铜弦词。
以摄影心太平草庐图移写纸本·其五
作者：丘逢甲
朝代：清

吾生寡嗜好，独嗜佳山水。吾庐深山中，颇具丘壑美。每咏紫芝歌，老亲色然喜。山中白云词，时取教诸子。虽不求神仙，亦究黄庭旨。谁谓神仙言，治道不在此。一心先自平，万事罔不理？天下不太平，必自人心始。仙者特山人，其人常葆真。吾亦葆吾真，一室天下春。
以摄影心太平草庐图移写纸本·其六
作者：丘逢甲
朝代：清

山中有老桂，已阅五百年。不知众木中，何自全其天。得毋月宫树，落子生此间。亭亭十丈许，翠盖凌秋烟。花时十里香，黄雪霏霏然。此桂天下无，是当别作图。上图栖翠凤，下图覆玉蜍。再阅五千年，见桂知吾庐。
以摄影心太平草庐图移写纸本·其四
作者：丘逢甲
朝代：清

昔者陆放翁，庵额心太平。自云此三语，取自黄庭经。放翁振奇人，平生喜谈兵。上书论北伐，策马尝西征。未甘以文字，供奉小朝廷。至老志不衰，家祭诗可徵。吾生于放翁，所遭百不同。同者惟此心，天或哀吾穷。有海畀不波，有岁畀常丰。吾穷足自慰，老作太平翁。
以摄影法成澹定村心太平草庐图，张六士为题长句，次其韵
作者：丘逢甲
朝代：清

我生本在东海东，中有万三千尺出海之高峰。此峰上有万年不化之古雪，玉立天半尤奇雄。我生延平同甲子，坠地心妄怀愚忠。毗耶故国不能守，脱身兵火烧天红。坐令玉山竟落五百年后此一劫，有愧东渡沧海朱家龙。扁舟走闽复走粤，郁然五岭佳气何葱茏？神僧许我一片乾净土，闯然入户精灵通。闽粤之交小卜筑，手斩荆棘披蒿蓬。南来腾空立天马，北眺水月明石虹。玉华金简并罗列，吾庐为主山为从。东望军山念吾祖，勤王当日亦复师无功。吾庐之西万松顶，大山小山森相宫。此山乃若特为吾庐设，山名不妨偶与匡君同。四山之中中有村，吾庐适在村当中。人间若别有天地，桃花流水尽日声淙淙。额吾庐以黄庭语，岂欲上蹑神仙踪？表吾庐者奉新许，笔势劲若铭彝钟。丙申之春吾庐寔经始，买山更在光绪乙未之初冬。十五年中一转瞬，辋川图画久慕前贤风。镜中谁作此狡狯，山林舍宇人物顿觉如亲逢。堂堂乎张，文采冠吾党，前辉后光昌而丰。人生意气潜契合，东山茯苓西山松。为吾题图意乃在图表，证今引古词何鸿！即以词论已超绝，直与明镜摄影齐神工。嗟哉文学在今日，遭值世宙方昏雺。已抑公羊作饼家，更诬孔子为儒童。三年不飞亦已矣，岂有一举天能冲？夐乎欲论太平世，人狙出口谁能容？君家仲坚昔吾慕，偶然游戏海上思作虬髯公。安知仍落此世界，儒冠复戴奄奄欲绝宁吾衷。已无一时豪杰可摧倒，聊欲万古开拓吾心胸。昆崙山脉走南戒，万水趋海朝祝融。此间山水清雄良足寄怀抱，且收倚天长剑韬神锋。太平之民或容作，教取子孙识字为耕农。南荒丹山本凤穴，凤虽不至吾仍种竹栽梧桐。梦中忽见海上故亲友，落月黑塞林青枫。偶图山居志吾幸已脱劫外，乃劳翩然大句相推崇。人生得閒无事亦仙福，黄庭此语吾所宗。有山不归果何乐，世网一坠嗟重重。庐山之君昨招我，云中手把青芙蓉。
伯惠以其先人禹勤刺史柳阴洗马图索题，为赋四绝
作者：丘逢甲
朝代：清

东南立马阵云寒，杨柳春风解玉鞍。半壁山河行奠定，不妨闲向晚凉看。刷马江洲意气豪，中原战罢脱征袍。柳花黄扑桃花紫，看蹴春流起怒涛。闲写丹青定自怜，一州斗大当凌烟。千金市骏空相惜，如此英雄负少年。攀条还共感遗芬，难挽天河洗战云。汗马无功桑海变，题诗人是故将军。
伯惠以其先人禹勤刺史柳阴洗马图索题，为赋四绝·其三
作者：丘逢甲
朝代：清

闲写丹青定自怜，一州斗大当凌烟。千金市骏空相惜，如此英雄负少年。
伯惠以其先人禹勤刺史柳阴洗马图索题，为赋四绝·其二
作者：丘逢甲
朝代：清

刷马江洲意气豪，中原战罢脱征袍。柳花黄扑桃花紫，看蹴春流起怒涛。
伯惠以其先人禹勤刺史柳阴洗马图索题，为赋四绝·其四
作者：丘逢甲
朝代：清

攀条还共感遗芬，难挽天河洗战云。汗马无功桑海变，题诗人是故将军。
侍香集题词为孝女许曼仪作
作者：丘逢甲
朝代：清

旌阳家世本神仙，拜月琼闺奏绿笺。欲跨紫鸾寻母去，芙蓉花满洞中天。紫府沈沈太乙居，九天瑶简降新除。尘寰小谪期刚满，绛阙清衔亚侍书。奏罢灵璈下玉清，瑶池仙侣忆飞琼。排云重定真灵位，实箓新签孝女名。九霄绛节引朝真，弹指人天隔几尘。亲捧玉符书凤诰，大年还乞与灵椿。玉虚退直散仙班，宴罢红云洞府闲。阿母绮窗春昼永，观香妹妹话人间。碧城缥缈驻飞鸾，弄玉吹笙翠袖单。夜半赤龙萧史去，满天明月凤台寒。六铢轻惹玉炉香，俯瞰红尘下界忙。莫向麻姑问沧海，蓬莱清浅近栽桑。蟠桃高会集灵媛，六甲飞符叩上元。凤篆螭章开秘笈，授书还念玉芝园。静寄轩中祀玉容，绣床脂盝半尘封。彩云捧出天人影，勾曲家风道气浓。玉树风凋第六株，碧云宵冷一星孤。蜺旌南海春行部，苦向朱明念鲍姑。瑶天珠宿感年华，仙算难延怨帝车。休唱人间可哀曲，绛河吹泪湿昙花。云驭迢遥怆孝思，仙心难写入新诗。谁知天上骖鸾去，金管争题少女碑。
侍香集题词为孝女许曼仪作·其一
作者：丘逢甲
朝代：清

旌阳家世本神仙，拜月琼闺奏绿笺。欲跨紫鸾寻母去，芙蓉花满洞中天。
侍香集题词为孝女许曼仪作·其七
作者：丘逢甲
朝代：清

六铢轻惹玉炉香，俯瞰红尘下界忙。莫向麻姑问沧海，蓬莱清浅近栽桑。
侍香集题词为孝女许曼仪作·其三
作者：丘逢甲
朝代：清

奏罢灵璈下玉清，瑶池仙侣忆飞琼。排云重定真灵位，实箓新签孝女名。
侍香集题词为孝女许曼仪作·其九
作者：丘逢甲
朝代：清

静寄轩中祀玉容，绣床脂盝半尘封。彩云捧出天人影，勾曲家风道气浓。
侍香集题词为孝女许曼仪作·其二
作者：丘逢甲
朝代：清

紫府沈沈太乙居，九天瑶简降新除。尘寰小谪期刚满，绛阙清衔亚侍书。
侍香集题词为孝女许曼仪作·其五
作者：丘逢甲
朝代：清

玉虚退直散仙班，宴罢红云洞府闲。阿母绮窗春昼永，观香妹妹话人间。
侍香集题词为孝女许曼仪作·其八
作者：丘逢甲
朝代：清

蟠桃高会集灵媛，六甲飞符叩上元。凤篆螭章开秘笈，授书还念玉芝园。
侍香集题词为孝女许曼仪作·其六
作者：丘逢甲
朝代：清

碧城缥缈驻飞鸾，弄玉吹笙翠袖单。夜半赤龙萧史去，满天明月凤台寒。
侍香集题词为孝女许曼仪作·其十
作者：丘逢甲
朝代：清

玉树风凋第六株，碧云宵冷一星孤。蜺旌南海春行部，苦向朱明念鲍姑。
侍香集题词为孝女许曼仪作·其十一
作者：丘逢甲
朝代：清

瑶天珠宿感年华，仙算难延怨帝车。休唱人间可哀曲，绛河吹泪湿昙花。
侍香集题词为孝女许曼仪作·其十二
作者：丘逢甲
朝代：清

云驭迢遥怆孝思，仙心难写入新诗。谁知天上骖鸾去，金管争题少女碑。
侍香集题词为孝女许曼仪作·其四
作者：丘逢甲
朝代：清

九霄绛节引朝真，弹指人天隔几尘。亲捧玉符书凤诰，大年还乞与灵椿。
倦客
作者：丘逢甲
朝代：清

鼎鼎年华去若流，天涯倦客怯登楼。飘零落叶思朋好，憔悴梅花入客愁。小醉试尝新煮酒，薄寒先上旧徵裘。干戈满眼平生恨，梦里犹应痛昔游。
偶思藏事，四叠前韵
作者：丘逢甲
朝代：清

筹边重筑赞皇楼，徼外河山次第收。蜀贾早闻通大夏，唐人原惜弃维州。金瓶遗策思先帝，铁券分藩比列侯。此去安西劳远画，恒沙无劫佛无愁。
元夕无月
作者：丘逢甲
朝代：清

满城灯市荡春烟，宝月沉沉隔海天。看到六鳌仙有泪，神山沦没已三年。三年此夕月无光，明月多应在故乡。欲向海天寻月去，五更飞梦渡鲲洋。鲲云梦断夜潮寒，佳节偏怜见月难。十二楼台春寂寂，满身花露倚栏干。倚阑痴待月华来，万斛春愁酒一杯。恨煞蛮云遮隔住，东风无力为吹开。蛮云黯黯海天昏，冷对春灯忆梦痕。今月纵明输古月，更无人说夺昆崙。
元夕无月
作者：丘逢甲
朝代：清

满城灯市荡春烟，宝月沉沉隔海天。看到六鳌仙有泪，神山沦没已三年。三年此夕月无光，明月多应在故乡。欲向海天寻月去，五更飞梦渡鲲洋。鲲洋梦断夜潮寒，佳节偏怜见月难。十二楼台春寂寂，满身花露倚栏杆。倚栏痴待月华来，万斛春愁酒一杯。恨煞蛮云遮隔住，东风无力为吹开。蛮云黯黯海天昏，冷对春灯忆梦痕。今月纵明输古月，更无人说夺昆崙。
元夕无月
作者：丘逢甲
朝代：清

满城灯市荡春烟，宝月沉沉隔海天。
看到六鳌仙有泪，神山沦没已三年！
三年此夕月无光，明月多应在故乡。
欲向海天寻月去，五更飞梦渡鲲洋。
元夕无月·其一
作者：丘逢甲
朝代：清

满城灯市荡春烟，宝月沉沉隔海天。看到六鳌仙有泪，神山沦没已三年。
元夕无月·其三
作者：丘逢甲
朝代：清

鲲云梦断夜潮寒，佳节偏怜见月难。十二楼台春寂寂，满身花露倚栏干。
元夕无月·其二
作者：丘逢甲
朝代：清

三年此夕月无光，明月多应在故乡。欲向海天寻月去，五更飞梦渡鲲洋。
元夕无月·其五
作者：丘逢甲
朝代：清

蛮云黯黯海天昏，冷对春灯忆梦痕。今月纵明输古月，更无人说夺昆崙。
元夕无月·其四
作者：丘逢甲
朝代：清

倚阑痴待月华来，万斛春愁酒一杯。恨煞蛮云遮隔住，东风无力为吹开。
元夕无月感赋
作者：丘逢甲
朝代：清

江楼听雨散春声，家国茫茫百感生。四载故山今夜月，不曾流照到金城。火树银花句懒吟，望京楼畔客愁深。他年见月应回忆，寒雨春灯此夕心。
元夕无月感赋
作者：丘逢甲
朝代：清

驾山谁策六鳌来，底事春云郁不开！天为至尊忧社稷，不教华月照瀛台。万里潜郎祝圣安，金吾此夜禁应宽。红门花火词臣记，多恐君王未得看。
元夕无月感赋·其一
作者：丘逢甲
朝代：清

江楼听雨散春声，家国茫茫百感生。四载故山今夜月，不曾流照到金城。
元夕无月感赋·其一
作者：丘逢甲
朝代：清

驾山谁策六鳌来，底事春云郁不开！天为至尊忧社稷，不教华月照瀛台。
元夕无月感赋·其二
作者：丘逢甲
朝代：清

万里潜郎祝圣安，金吾此夜禁应宽。红门花火词臣记，多恐君王未得看。
元夕无月感赋·其二
作者：丘逢甲
朝代：清

火树银花句懒吟，望京楼畔客愁深。他年见月应回忆，寒雨春灯此夕心。
元旦试笔
作者：丘逢甲
朝代：清

大九州当大一统，书生原有觉民权。待将宣圣麟书笔，遍布王春海外天。除旧居然又布新，溶溶四海一家春。皇威万里行儒教，八表同风拜圣人。
元旦试笔
作者：丘逢甲
朝代：清

文坛新岁策奇勋，管领书城十万军。自写瑶章奏天阙，九霄红现吉祥云。
元旦试笔·其一
作者：丘逢甲
朝代：清

大九州当大一统，书生原有觉民权。待将宣圣麟书笔，遍布王春海外天。
元旦试笔·其二
作者：丘逢甲
朝代：清

除旧居然又布新，溶溶四海一家春。皇威万里行儒教，八表同风拜圣人。
八叠韵有感于今之言理财者，赋以示王，非专为蜀言也
作者：丘逢甲
朝代：清

金阙银宫玉作楼，飞升功效几时收？花开果落三千岁，棘地荆天四百州。今日如求救时相，古人原重富民侯。剧怜已竭东南力，难解司农仰屋愁。
六用前韵奉答
作者：丘逢甲
朝代：清

秋色西来接太行，故乡回首虏尘黄。凄凉汾水沾衣泪，仓卒芜亭煮麦香。岁币桧伦迟款敌，军书操绍托勤王。斜阳万里桥边路，谁奉当归祝上皇。纵不人诛亦鬼诛，生灵百万死何辜！断难大义容三叔，休遣清谈禦五胡。行在阳秋书待著，广明庚子事原殊。中朝国法兼家法，遏必隆刀可在无！
六用前韵奉答·其一
作者：丘逢甲
朝代：清

秋色西来接太行，故乡回首虏尘黄。凄凉汾水沾衣泪，仓卒芜亭煮麦香。岁币桧伦迟款敌，军书操绍托勤王。斜阳万里桥边路，谁奉当归祝上皇。
六用前韵奉答·其二
作者：丘逢甲
朝代：清

纵不人诛亦鬼诛，生灵百万死何辜！断难大义容三叔，休遣清谈禦五胡。行在阳秋书待著，广明庚子事原殊。中朝国法兼家法，遏必隆刀可在无！
兰史为洪银屏校书作红豆图徵诗，为题四绝句
作者：丘逢甲
朝代：清

笛里偷声换字工，明珠入掌比玲珑。剧怜生小相思骨，如此情人合姓红。漫夸情种海棠娇，记曲奁边更细描。黑是明眸红别泪，画屏银烛可怜宵。不辞采撷莫抛残，宛转红珠带露圆。生与佳人共南国，羡君长得画中看。隔江遥和海山词，绿叶将阴子在枝。我亦多情更多恨，惜无人与画相思。
兰史为洪银屏校书作红豆图徵诗，为题四绝句·其一
作者：丘逢甲
朝代：清

笛里偷声换字工，明珠入掌比玲珑。剧怜生小相思骨，如此情人合姓红。
兰史为洪银屏校书作红豆图徵诗，为题四绝句·其三
作者：丘逢甲
朝代：清

不辞采撷莫抛残，宛转红珠带露圆。生与佳人共南国，羡君长得画中看。
兰史为洪银屏校书作红豆图徵诗，为题四绝句·其二
作者：丘逢甲
朝代：清

漫夸情种海棠娇，记曲奁边更细描。黑是明眸红别泪，画屏银烛可怜宵。
兰史为洪银屏校书作红豆图徵诗，为题四绝句·其四
作者：丘逢甲
朝代：清

隔江遥和海山词，绿叶将阴子在枝。我亦多情更多恨，惜无人与画相思。
兰史招饮酒楼，叠前韵
作者：丘逢甲
朝代：清

海山缥缈倚楼青，中有才人谢四溟。万里浮槎诗草富，一堂说剑浪花腥。如仙古劫惊龙汉，望帝春心怨鳖灵。休奏通天台上表，寄愁聊问酒旂星。小试宫砂拭獭膏，雨花天里梦魂劳。镜中眉妩怜张敞，机上回文感窦滔。越女珠光开夜宴，闽娘酒韵忆春槽。万方多难姑行乐，未觉东方已渐高。
兰史招饮酒楼，叠前韵·其一
作者：丘逢甲
朝代：清

海山缥缈倚楼青，中有才人谢四溟。万里浮槎诗草富，一堂说剑浪花腥。如仙古劫惊龙汉，望帝春心怨鳖灵。休奏通天台上表，寄愁聊问酒旂星。
兰史招饮酒楼，叠前韵·其二
作者：丘逢甲
朝代：清

小试宫砂拭獭膏，雨花天里梦魂劳。镜中眉妩怜张敞，机上回文感窦滔。越女珠光开夜宴，闽娘酒韵忆春槽。万方多难姑行乐，未觉东方已渐高。
兰西将去潮，次鴳尘韵送之
作者：丘逢甲
朝代：清

白日昏昏海欲波，东风来与起沈痾。鸡虫得失关何事？金石文章自不磨。破碎河山收局险，支离官职累人多。于今鸿鹄高飞去，罗网终当奈尔何？归去青山吏隐兼，压装束笋稿新添。阴符夜读貂裘敝，残雪春回马耳尖。四海鱼游愁鼎沸，一官蝉蜕避竿黏。相逢燕市吾徒在，醉插花枝满帽檐。但闻有鬼预曹谋，岂合无人借汉筹！一统皇舆摇鼎足，九天兵气动旄头。人才几辈徒功狗，文字何能祗汗牛。一笑马群空冀北，竟持刍豆困骅骝。神武吾惭早挂冠，临歧今日喜相看。熏天宝气功名贱，满地横流道路难。文士岂宜逢世乱，高官原不称儒酸。防身一剑乾坤窄，南斗荒荒北斗寒。
兰西将去潮，次鴳尘韵送之·其一
作者：丘逢甲
朝代：清

白日昏昏海欲波，东风来与起沈痾。鸡虫得失关何事？金石文章自不磨。破碎河山收局险，支离官职累人多。于今鸿鹄高飞去，罗网终当奈尔何？
兰西将去潮，次鴳尘韵送之·其三
作者：丘逢甲
朝代：清

但闻有鬼预曹谋，岂合无人借汉筹！一统皇舆摇鼎足，九天兵气动旄头。人才几辈徒功狗，文字何能祗汗牛。一笑马群空冀北，竟持刍豆困骅骝。
兰西将去潮，次鴳尘韵送之·其二
作者：丘逢甲
朝代：清

归去青山吏隐兼，压装束笋稿新添。阴符夜读貂裘敝，残雪春回马耳尖。四海鱼游愁鼎沸，一官蝉蜕避竿黏。相逢燕市吾徒在，醉插花枝满帽檐。
兰西将去潮，次鴳尘韵送之·其四
作者：丘逢甲
朝代：清

神武吾惭早挂冠，临歧今日喜相看。熏天宝气功名贱，满地横流道路难。文士岂宜逢世乱，高官原不称儒酸。防身一剑乾坤窄，南斗荒荒北斗寒。
兴福寺
作者：丘逢甲
朝代：清

西山俯清溪，中有招提地。今晨发游兴，行蹑樵迹至。寺古门半颓，剥落馀榜字。乡人利邀福，因乡遂名寺。残僧缺梵诵，一饱无佗志。依稀临济宗，欲说犹能记。自从达摩来，妙法指心示。渡江芦径折，面壁石留志。莲宗衍花叶，顿渐派遂异。初惟北宗显，蝉联帝师位。南宗晚出抗，衣钵鸣法器。南祖北则祧，顿兴渐乃避。遂教曹溪水，一滴十方醉。兹地本岭峤，固应濡染易。宗风昔方盛，英伟多法嗣。初祖各开山，并擅大神智。此间百里近，遂有神僧二。南岩坐圆应，阴那据惭愧。禅宗不可作，僧反为佛累。岂知古天竺，象教亦颓坠。祅神出持世，魔氛日以肆。瞿昙佛故种，受侮来异类。豆瓜强剖分，净土遽易置。五部皆孱王，龙象力难庇。慈悲睹末劫，慧眼应垂泪。昙华久不现，见叶纷相弃。惟扇芙蓉妖，流毒远相被。东来遍震旦，民财坐疲匮。即今寺中僧，与俗亦同嗜。犹借福田说，鼓众博檀施。木佛寂不言，村女竞相媚。因之变供养，得为口腹备。冷观发浩叹，懒复著言议。寺左有奇石，山静林意邃。徘徊抚石坐，欲说西来意。
再叠前韵
作者：丘逢甲
朝代：清

碧海兰苕偶唱酬，诗人从古例悲秋。千林落日僧归寺，一笛西风客倚楼。尘世折磨增老境，江天空阔有渔舟。不须浪跕飞鸢日，已念平生马少游。满地凉云漾月华，古堤疏柳已栖鸦。玄霜夜捣姮娥药，银汉秋回海客槎。饮酒且同陶靖节，上书不慕贾长沙。梧桐院宇清阴减，卧看天边雁字斜。江山不共岁时迁，看到秋容也黯然。漠漠平沙飞独鸟，萧萧落叶咽哀蝉。高楼绿酒金龟换，古井青丝玉虎牵。锦瑟春心无处托，冷抛弦柱感华年。泪洒千秋绝妙辞，风流何处有吾师。一编断烂前朝报，百感凄凉乐府诗。梦里藏舟移夜壑，醉中呼剑斫雌霓。秋江冷共鱼龙卧，不尽平居故国思。漫随鹞子过新罗，定后禅心入妙多。贤圣与人同寂寞，英雄何事悔蹉跎？色身优钵花重现，乐谱迦陵鸟自歌。风浪不生云不起，青天碧海镜双磨。年年乡梦阻归鞍，恨不随风化羽翰。捲土重来心未已，移山自信事非难。雨馀玳瑁潮初落，月下珊瑚岛渐宽。地老天荒留此誓，义旗东指战云寒。铜鼓声中海雾开，大江东去客登台。素车白马千秋泪，红粉青衫万念灰。逃酒未应衰凤德，读书谁信卧龙才？文章刊落身将隐，不待山妻劝老莱。未得萧郎作骑兵，已教鲍照赋芜城。枯桑摇落天风急，残夜苍凉海日生。怖鸽露寒依佛影，愤鼍潮起应军声。新歌懒付珠儿女，自写崟崎历落情。
再叠前韵·其一
作者：丘逢甲
朝代：清

碧海兰苕偶唱酬，诗人从古例悲秋。千林落日僧归寺，一笛西风客倚楼。尘世折磨增老境，江天空阔有渔舟。不须浪跕飞鸢日，已念平生马少游。
再叠前韵·其七
作者：丘逢甲
朝代：清

铜鼓声中海雾开，大江东去客登台。素车白马千秋泪，红粉青衫万念灰。逃酒未应衰凤德，读书谁信卧龙才？文章刊落身将隐，不待山妻劝老莱。
再叠前韵·其三
作者：丘逢甲
朝代：清

江山不共岁时迁，看到秋容也黯然。漠漠平沙飞独鸟，萧萧落叶咽哀蝉。高楼绿酒金龟换，古井青丝玉虎牵。锦瑟春心无处托，冷抛弦柱感华年。
再叠前韵·其二
作者：丘逢甲
朝代：清

满地凉云漾月华，古堤疏柳已栖鸦。玄霜夜捣姮娥药，银汉秋回海客槎。饮酒且同陶靖节，上书不慕贾长沙。梧桐院宇清阴减，卧看天边雁字斜。
再叠前韵·其五
作者：丘逢甲
朝代：清

漫随鹞子过新罗，定后禅心入妙多。贤圣与人同寂寞，英雄何事悔蹉跎？色身优钵花重现，乐谱迦陵鸟自歌。风浪不生云不起，青天碧海镜双磨。
再叠前韵·其八
作者：丘逢甲
朝代：清

未得萧郎作骑兵，已教鲍照赋芜城。枯桑摇落天风急，残夜苍凉海日生。怖鸽露寒依佛影，愤鼍潮起应军声。新歌懒付珠儿女，自写崟崎历落情。
再叠前韵·其六
作者：丘逢甲
朝代：清

年年乡梦阻归鞍，恨不随风化羽翰。捲土重来心未已，移山自信事非难。雨馀玳瑁潮初落，月下珊瑚岛渐宽。地老天荒留此誓，义旗东指战云寒。
再叠前韵·其四
作者：丘逢甲
朝代：清

泪洒千秋绝妙辞，风流何处有吾师。一编断烂前朝报，百感凄凉乐府诗。梦里藏舟移夜壑，醉中呼剑斫雌霓。秋江冷共鱼龙卧，不尽平居故国思。
再叠前韵，奉答仙屏中丞
作者：丘逢甲
朝代：清

无计消愁且买春，戴山鳌竟失三神。中原正统终存汉，绝代雄文岂美新？黄石别来书未熟，朱崖弃后梦难真。连天烽火秋风急，怕忆穿胸贯耳民。径欲笺愁上紫清，可能太上竟忘情。伤心灾异刘中垒，冷眼英雄阮步兵。三古以来此奇变，九州之外莫逃名。千秋碧血依然热，苌叔违天志傥成。沈郁雄心公已知，胥涛声急撼秋帷。哀思故国兰成赋，丧乱中年杜老诗。径儗神方寻许迈，漫将文笔赏丘迟。西风独洒伤时泪，沦落天涯愧絷维。
再叠前韵，奉答仙屏中丞·其一
作者：丘逢甲
朝代：清

无计消愁且买春，戴山鳌竟失三神。中原正统终存汉，绝代雄文岂美新？黄石别来书未熟，朱崖弃后梦难真。连天烽火秋风急，怕忆穿胸贯耳民。
再叠前韵，奉答仙屏中丞·其三
作者：丘逢甲
朝代：清

沈郁雄心公已知，胥涛声急撼秋帷。哀思故国兰成赋，丧乱中年杜老诗。径儗神方寻许迈，漫将文笔赏丘迟。西风独洒伤时泪，沦落天涯愧絷维。
再叠前韵，奉答仙屏中丞·其二
作者：丘逢甲
朝代：清

径欲笺愁上紫清，可能太上竟忘情。伤心灾异刘中垒，冷眼英雄阮步兵。三古以来此奇变，九州之外莫逃名。千秋碧血依然热，苌叔违天志傥成。
再叠秋怀韵
作者：丘逢甲
朝代：清

碧海兰苕偶唱酬，诗人从古例悲秋。千林落日僧归寺，一笛西风客倚楼。尘世折磨增老境，江天空阔有渔舟。不须浪跕飞鸢日，已念平生马少游。满地凉云漾月华，古堤疏柳已栖鸦。玄霜夜捣姮娥药，银汉秋回海客槎。饮酒且同陶靖节，上书不慕贾长沙。梧桐院宇清阴减，卧看天边雁字斜。江山不共岁时迁，看到秋容也黯然。漠漠平沙飞独鸟，萧萧落叶咽哀蝉。高楼绿酒金龟换，古井青丝玉虎牵。锦瑟春心无处托，冷抛弦柱感华年。泪洒千秋绝妙辞，风流何处有吾师。一编断烂前朝报，百感凄凉乐府诗。梦里藏舟移夜壑，醉中呼剑斫雌霓。秋江冷共鱼龙卧，不尽平居故国思。漫随鹞子过新罗，定后禅心入妙多。贤圣与人同寂寞，英雄何事悔蹉跎。色身优钵花重现，乐谱迦陵鸟自歌。风浪不生云不起，青天碧海镜双磨。年年乡梦阻归鞍，恨不随风化羽翰。捲土重来心未已，移山自信事非难。雨馀玳瑁潮初落，月下珊瑚岛渐宽。地老天荒留此誓，义旗东指战云寒。铜鼓声中海雾开，大江东去客登台。素车白马千秋泪，红粉青衫万念灰。逃酒未应衰凤德，读书谁信卧龙才。文章刊落身将隐，不待山妻劝老莱。未得萧郎作骑兵，已教鲍照赋芜城。枯桑摇落天风急，残夜苍凉海日生。怖鸽露寒依佛影，愤鼍潮起应军声。新歌懒付珠儿女，自写崟崎历落情。
再叠秋怀韵·其七
作者：丘逢甲
朝代：清
体裁：七言律诗

铜鼓声中海雾开，大江东去客登台。素车白马千秋泪，红粉青衫万念灰。逃酒未应衰凤德，读书谁信卧龙才。文章刊落身将隐，不待山妻劝老莱。
再叠秋怀韵·其五
作者：丘逢甲
朝代：清
体裁：七言律诗

漫随鹞子过新罗，定后禅心入妙多。贤圣与人同寂寞，英雄何事悔蹉跎。色身优钵花重现，乐谱迦陵鸟自歌。风浪不生云不起，青天碧海镜双磨。
再和絜斋世丈西园秋兴，次蒋砺堂相国韵
作者：丘逢甲
朝代：清

小试经营策，居然道可行。笛材留砌笋，羹料采园英。奇石搜能出，方塘浚益清。已无年少想，一笑谢长缨。老屋三分水，危楼一道虹。不妨官舍乐，略与故园同。榕叶喧秋雨，荷花韵晓风。南来筹所得，但觉避权工。异宝南方富，庭交玉树柯。园林经岁久，花石阅人多。历历先朝史，茫茫大海波。明夷箕子意，休问故宫禾。但有郁林石，难为越使装。道从三古变，身任百川障。小住芙蓉国，新题薜荔墙。宣尼浮海叹，同此恨栖遑。
再和絜斋世丈西园秋兴，次蒋砺堂相国韵·其一
作者：丘逢甲
朝代：清

小试经营策，居然道可行。笛材留砌笋，羹料采园英。奇石搜能出，方塘浚益清。已无年少想，一笑谢长缨。
再和絜斋世丈西园秋兴，次蒋砺堂相国韵·其三
作者：丘逢甲
朝代：清

异宝南方富，庭交玉树柯。园林经岁久，花石阅人多。历历先朝史，茫茫大海波。明夷箕子意，休问故宫禾。
再和絜斋世丈西园秋兴，次蒋砺堂相国韵·其二
作者：丘逢甲
朝代：清

老屋三分水，危楼一道虹。不妨官舍乐，略与故园同。榕叶喧秋雨，荷花韵晓风。南来筹所得，但觉避权工。
再和絜斋世丈西园秋兴，次蒋砺堂相国韵·其四
作者：丘逢甲
朝代：清

但有郁林石，难为越使装。道从三古变，身任百川障。小住芙蓉国，新题薜荔墙。宣尼浮海叹，同此恨栖遑。
再柬蛰仙
作者：丘逢甲
朝代：清

须鬓虽苍两颊红，路人排拥看坡公。方谋车辙环天下，犹悼方壶没海中。身世浮沉关运会，河山破碎负英雄。老亲健饭真奇福，差幸平生此事同。苍凉喜见日方东，未死安能万事空。灾异频闻成乱象，云霄何处托冥鸿。百年观祭知夷礼，四海论诗入变风。硕果尚留吾辈在，莫教阳九数终穷。
再柬蛰仙·其一
作者：丘逢甲
朝代：清

须鬓虽苍两颊红，路人排拥看坡公。方谋车辙环天下，犹悼方壶没海中。身世浮沉关运会，河山破碎负英雄。老亲健饭真奇福，差幸平生此事同。
再柬蛰仙·其二
作者：丘逢甲
朝代：清

苍凉喜见日方东，未死安能万事空。灾异频闻成乱象，云霄何处托冥鸿。百年观祭知夷礼，四海论诗入变风。硕果尚留吾辈在，莫教阳九数终穷。
冲虚观
作者：丘逢甲
朝代：清

闻道丹砂可驻颜，兵符自解向君前。罗浮半夜梅花月，著到仙书第几篇？懒游大海龙常伏，寂守空山虎亦瘖。自把瘿瓢浇药去，洞门花落昼沉沉。蓬莱阁上紫烟生，朝斗坛边斗柄横。云卧三更仙梦醒，满天明月步虚声。
冲虚观·其一
作者：丘逢甲
朝代：清

闻道丹砂可驻颜，兵符自解向君前。罗浮半夜梅花月，著到仙书第几篇？
冲虚观·其三
作者：丘逢甲
朝代：清

蓬莱阁上紫烟生，朝斗坛边斗柄横。云卧三更仙梦醒，满天明月步虚声。
冲虚观·其二
作者：丘逢甲
朝代：清

懒游大海龙常伏，寂守空山虎亦瘖。自把瘿瓢浇药去，洞门花落昼沉沉。
况晴皋移居清水濠招饮，次韵
作者：丘逢甲
朝代：清

闻卜新居倚碧湍，中庭地比旧居宽。百车傢具藏书富，五月江流抱阁寒。大字署门防误叩，浊醪祀灶祝粗安。草堂诗就还呼饮，已拟来过看药栏。
凉夕
作者：丘逢甲
朝代：清

曲院凉生秋气阴，客怀萧瑟倦宵吟。中天月色栖禽起，满地霜华落叶深。故国残灯千里梦，孤城寒柝五更心。不须更作神州感，曼倩年来也陆沈。
凌风楼怀古
作者：丘逢甲
朝代：清

依旧危城隐雾中，丽谯残榜署凌风。逃亡君相成行国，破碎河山失故宫。地似西台宜痛哭，客归南峤怆孤忠。欲移卦竹栽千本，遍洒天涯血泪红。
凤皇别寄季平
作者：丘逢甲
朝代：清
体裁：古风

大鹏海上居，南徙乘天风。抟扶不得力，坠落荒山中。郁郁无可语，大鹏良自苦。群鸟怪大鹏，将毋客傲主。丹山有异鸟，其名曰凤皇。出为天下瑞，世但惊文章。凤皇翔八极，南与大鹏遇。无以栖凤皇，且借梧桐树。乌鸢尔勿吓，鸴鸠尔勿笑。毛羽虽尔同，嗟尔不同调。凤皇语大鹏，冲天终有时。勉哉培风力，慎勿负所期。六月息不得，大鹏心自热。茫茫九天云，独与凤皇别。
凤皇别寄季平
作者：丘逢甲
朝代：清

大鹏海上居，南徙乘天风。抟扶不得力，坠落荒山中。郁郁无可语，大鹏良自苦。群鸟怪大鹏，将毋客傲主。丹山有异鸟，其名曰凤皇。出为天下瑞，世但惊文章。凤皇翔八极，南与大鹏遇。无以栖凤皇，且借梧桐树。乌鸢尔勿嚇，鸴鸠尔勿笑。毛羽虽尔同，嗟尔不同调。凤皇语大鹏，冲天终有时。勉哉培风力，慎勿负所期。六月息不得，大鹏心自热。茫茫九天云，独与凤皇别。
凤皇台放歌
作者：丘逢甲
朝代：清
体裁：古风

凤皇山下凤皇水，流绕凤城水光紫。东流分出凤皇洲，凤皇台踞洲上头。我来登台揽八极，海阔天空足寒色。凤皇已去不我留，落日栖鸦阵云黑。我闻帝世鸣归昌，三层阿阁红云光。黄农虞夏忽已没，遂令瑞羽逃南荒。南荒祗今日生事，凤皇亦觉巢无地。山空水寂遗此台，题额空悬凤皇字。此字曾额金陵台，山东李白吟诗来。长安不见见江水，浮云蔽日心何哀？我生自是东海客，万里行吟海天碧。无端又共青莲愁，凤去台空怆今昔。人间谁识百鸟王，故应丹穴犹孤翔。怪毛邪羽世争诧，钦鴀误作真凤皇。竹花不实桐叶冻，况复蛮中哀脯凤。九霄夜踏五色云，白衣偶入才人梦。荒洲芦荻风萧萧，鲤鱼吹浪寒湘桥。若教帝囿念灵侣，龙宫零落愁江潮。此台犹藉青鸟语，不惜千金费江渚。群鸦早晚纷来朝，如此当时凤栖处。凤皇山高生玉烟，凤皇之水流珠泉。迢迢此台自终古，会见骖凤来群仙。
凤皇台放歌
作者：丘逢甲
朝代：清

凤皇山下凤皇水，流绕凤城水光紫。东流分出凤皇洲，凤皇台踞洲上头。我来登台揽八极，海阔天空足寒色。凤皇已去不我留，落日栖鸦阵云黑。我闻帝世鸣归昌，三层阿阁红云光。黄农虞夏忽已没，遂令瑞羽逃南荒。南荒祗今日生事，凤皇亦觉巢无地。山空水寂遗此台，题额空悬凤皇字。此字曾额金陵台，山东李白吟诗来。长安不见见江水，浮云蔽日心何哀？我生自是东海客，万里行吟海天碧。无端又共青莲愁，凤去台空怆今昔。人间谁识百鸟王？故应丹穴犹孤翔。怪毛邪羽世争诧，钦鴀误作真凤皇。竹花不实桐叶冻，况复蛮中哀脯凤。九霄夜踏五色云，白衣偶入才人梦。荒洲芦荻风萧萧，鲤鱼吹浪寒湘桥。若教帝囿念灵侣，龙宫零落愁江潮。此台犹藉青鸟语，不惜千金费江渚。群鸦早晚纷来朝，如此当时凤栖处。凤皇山高生玉烟，凤皇之水流珠泉。迢迢此台自终古，会见骖凤来群仙。
凤皇山下投宿文氏家，询之，盖信国公裔也，出其庐陵所刊族谱及公诗文集、自订年谱、遗像三、手书一幅见示，感而有作
作者：丘逢甲
朝代：清

凤皇山下野人村，中有庐陵旧德门。世系一编唐相表，衣冠廿代信公孙。画图重省云中梦，剪纸曾招海上魂。惭愧斩蛟长剑在，千秋心事共谁论？
凤皇道中
作者：丘逢甲
朝代：清

磴道千回转，连峰接凤皇。山深民气朴，秋近谷风凉。瀑布穿危石，梯田播晚秧。数家临水住，羡尔好林塘。山中五六月，云过雨来时。岚气阴晴变，秋衣早晚宜。畲民安世业，茶客话墟期。行道未应倦，夕阳蝉满枝。
凤皇道中·其一
作者：丘逢甲
朝代：清

磴道千回转，连峰接凤皇。山深民气朴，秋近谷风凉。瀑布穿危石，梯田播晚秧。数家临水住，羡尔好林塘。
凤皇道中·其二
作者：丘逢甲
朝代：清

山中五六月，云过雨来时。岚气阴晴变，秋衣早晚宜。畲民安世业，茶客话墟期。行道未应倦，夕阳蝉满枝。
刘彤轩以画梅及诗卷见赠，用卷中过梅岭韵答之
作者：丘逢甲
朝代：清

载酒名园取次过，江城无奈落花何！天涯幸有生春手，写出南枝雪意多。万里归槎客写梅，海云浓处墨花开。年来羹鼎因和误，孤负春风说占魁。洒洒春痕满笔端，罗浮梦断客衣寒。卷中诗句都清绝，合与梅花一例看。挥尽金壶墨几丸，调冰弄雪不知寒。广平铁石心肠在，更倩先生为写看。
刘彤轩以画梅及诗卷见赠，用卷中过梅岭韵答之·其一
作者：丘逢甲
朝代：清

载酒名园取次过，江城无奈落花何！天涯幸有生春手，写出南枝雪意多。
刘彤轩以画梅及诗卷见赠，用卷中过梅岭韵答之·其三
作者：丘逢甲
朝代：清

洒洒春痕满笔端，罗浮梦断客衣寒。卷中诗句都清绝，合与梅花一例看。
刘彤轩以画梅及诗卷见赠，用卷中过梅岭韵答之·其二
作者：丘逢甲
朝代：清

万里归槎客写梅，海云浓处墨花开。年来羹鼎因和误，孤负春风说占魁。
刘彤轩以画梅及诗卷见赠，用卷中过梅岭韵答之·其四
作者：丘逢甲
朝代：清

挥尽金壶墨几丸，调冰弄雪不知寒。广平铁石心肠在，更倩先生为写看。
刘慧君廿年旧友，曾从余义军，内渡寓漳，来潮见访，赋赠
作者：丘逢甲
朝代：清

义旗风卷海东云，零落登坛十万军。幕府昔曾惊杜牧，名场久已重刘蕡。青山故国馀哀涕，黄叶清秋下夕曛。閒煞钤韬无用处，可怜尊酒更论文。
刘郎歌赠伯端
作者：丘逢甲
朝代：清
体裁：古风

刘郎年少何翩翩，诵诗喜我罗浮篇。我今苍苍已在鬓，但觉年少如神仙。龙蛇出地星坠天，欲持劫运惭我孱。罗浮烧丹寻稚川，仙丹九转童我颜。会当携手出劫外，重话开明龙汉年。
刘郎歌赠伯端
作者：丘逢甲
朝代：清

刘郎年少何翩翩？诵诗喜我罗浮篇。我今苍苍已在鬓，但觉年少如神仙。龙蛇出地星坠天，欲持劫运惭我孱。罗浮烧丹寻稚川，仙丹九转童我颜。会当携手出劫外，重话开明龙汉年。
初发韩江
作者：丘逢甲
朝代：清

韩山云气拥双旌，江上扁舟第一程。四海客怀鸿鹄志，三春人别凤凰城。九州有九徵吾说，南斗以南快此行。无限雄心消不得，倚篷閒看暮潮生。
前诗于彭及楼事殊略，为五、六叠韵申其意焉
作者：丘逢甲
朝代：清

衡阳一老此登楼，廿五年来迹未收。诗草偶镌山畔石，画梅同镇海南州。千秋铜柱悲交趾，一疏金牌比岳侯。霄汉此心吾亦有，倚阑斜日不胜愁。天涯送客五层楼，四月黄梅雨乍收。劫火文章谈独漉，烟云图画忆雷州。新诗偶和衡阳叟，遗碣难寻胜国侯。五百年来弹指顷，不应还替古人愁。
前诗于彭及楼事殊略，为五、六叠韵申其意焉·其二
作者：丘逢甲
朝代：清

天涯送客五层楼，四月黄梅雨乍收。劫火文章谈独漉，烟云图画忆雷州。新诗偶和衡阳叟，遗碣难寻胜国侯。五百年来弹指顷，不应还替古人愁。
前诗多见和者，所怀未尽，复次前韵
作者：丘逢甲
朝代：清
体裁：古风

天地创造初，先造者鬼神。其次造万物，灵者厥曰人。有雄则有雌，匹耦为妃嫔。概谥之曰虫，裸毛羽介鳞。鳞虫圣者龙，乃独崇明禋。人虽灵万物，惴惴伺喜嗔。惟龙能上天，为天之下臣。代天照天下，郁仪与结璘。云雨雷电风，龙气为屈伸。遂以鬼神力，用祸福吾民。当其偶入蛰，天地为不春。精气常在天，托象为星辰。方今万国旗，各画国所珍。凶禽与悍兽，戢戢何侁侁？国旗所到处，互市争金银。惟吾国旗龙，黄闪天方晨。龙以海为家，不知几由旬。为灵实昭昭，国岂长弱贫？大哉祝融汪，何年庙其濒？自有此庙来，更历几劫尘。庙木皆十围，樵者不敢薪。东江入西江，庙下道所循。相将俱入海，海山碧磷磷。天子治四海，吾国古义陈。其实西北方，地广漠无伦。有海惟东南，战局乃日新。何人跨海功，海外镌苍珉。赫然一楼船，费数百万缗。一炮数十万，经年工始竣。一往而不复，惘然问水滨。惟兹大海间，龙职在所巡。龙乎其有灵，敌舟当沉沦。况吾国旗上，之而皆龙身。兹庙镇南海，尤与军民亲。壁垒何森森，原田何畇畇？纷纷群夷舟，海门不可堙。我读韩公碑，披发思骑麟。大荒渺何许，海阔山嶙峋。群魔害正道，乱象日益臻。皇皇地下民，种族忧将泯。安得龙旗龙，一出定八垠。呼天下雷电，为我炮与轮。龙旗驱风云，毕令正朔遵。紫髯碧眼奴，抱头走踆踆。持酒酹神龙，雄风生青蘋。功成告天地，还我旧角巾。礼上明堂图，乐奏嶰谷筠。百神并受职，为加冠与绅。我偕南海龙，云卧寒秋粼。是时天所覆，帝泽罔不匀。作诗告陈侯，此语何当真？夜看双龙光，南出斗牛津。
前诗多见和者，所怀未尽，复次前韵
作者：丘逢甲
朝代：清

天地创造初，先造者鬼神。其次造万物，灵者厥曰人。有雄则有雌，匹耦为妃嫔。概谥之曰虫，裸毛羽介鳞。鳞虫圣者龙，乃独崇明禋。人虽灵万物，惴惴伺喜嗔。惟龙能上天，为天之下臣。代天照天下，郁仪与结璘。云雨雷电风，龙气为屈伸。遂以鬼神力，用祸福吾民。当其偶入蛰，天地为不春。精气常在天，托象为星辰。方今万国旗，各画国所珍。凶禽与悍兽，戢戢何侁侁？国旗所到处，互市争金银。惟吾国旗龙，黄闪天方晨。龙以海为家，不知几由旬。为灵实昭昭，国岂长弱贫？大哉祝融汪，何年庙其濒？自有此庙来，更历几劫尘。庙木皆十围，樵者不敢薪。东江入西江，庙下道所循。相将俱入海，海山碧磷磷。天子治四海，吾国古义陈。其实西北方，地广漠无伦。有海惟东南，战局乃日新。何人跨海功，海外镌苍珉。赫然一楼船，费数百万缗。一炮数十万，经年工始竣。一往而不复，惘然问水滨。惟兹大海间，龙职在所巡。龙乎其有灵，敌舟当沉沦。况吾国旗上，之而皆龙身。兹庙镇南海，尤与军民亲。壁垒何森森？原田何畇畇？纷纷群夷舟，海门不可堙。我读韩公碑，披发思骑麟。大荒渺何许，海阔山嶙峋。群魔害正道，乱象日益臻。皇皇地下民，种族忧将泯。安得龙旗龙，一出定八垠。呼天下雷电，为我炮与轮。龙旗驱风云，毕令正朔遵。紫髯碧眼奴，抱头走踆踆。持酒酹神龙，雄风生青蘋。功成告天地，还我旧角巾。礼上明堂图，乐奏嶰谷筠。百神并受职，为加冠与绅。我偕南海龙，云卧寒秋粼。是时天所覆，帝泽罔不匀。作诗告陈侯，此语何当真？夜看双龙光，南出斗牛津。
十一叠韵兼寄怀马介堂军门成都
作者：丘逢甲
朝代：清

文章不数赋登楼，江左夷吾望早收。洱海苍山怀故国，华阳黑水领梁州。筹边若访征南将，被甲应逢新息侯。为道丘迟今问讯，莺花三月寄春愁。
十一月十五夜月蚀戏作
作者：丘逢甲
朝代：清

不闻金鼓代天诛，休怪妖蟆胆气粗。天上嫦娥应叹息，人间从此救兵无。经坛冷落散缁黄，吩咐嫦娥自主张。东半地球无限事，那能更替月球忙。
十一月十五夜月蚀戏作·其一
作者：丘逢甲
朝代：清

不闻金鼓代天诛，休怪妖蟆胆气粗。天上嫦娥应叹息，人间从此救兵无。
十一月十五夜月蚀戏作·其二
作者：丘逢甲
朝代：清

经坛冷落散缁黄，吩咐嫦娥自主张。东半地球无限事，那能更替月球忙。
十一用前韵
作者：丘逢甲
朝代：清

不须复古但尊王，一旅终兴夏少康。菜叶西风今冷落，茄花满地旧披猖。传书漫遣三青鸟，贡品休徵四白狼。马上黄尘犹眯目，早教帘撤圣神皇。河山北戒郁盘纡，天险关门旧备胡。九庙未迁先世鼎，两京谁扫故宫芜！悲歌易水无豪侠，买骨金台有钝驽。往事怕谈元代史，曾收西域略忻都。
十一用前韵·其一
作者：丘逢甲
朝代：清

不须复古但尊王，一旅终兴夏少康。菜叶西风今冷落，茄花满地旧披猖。传书漫遣三青鸟，贡品休徵四白狼。马上黄尘犹眯目，早教帘撤圣神皇。
十一用前韵·其二
作者：丘逢甲
朝代：清

河山北戒郁盘纡，天险关门旧备胡。九庙未迁先世鼎，两京谁扫故宫芜！悲歌易水无豪侠，买骨金台有钝驽。往事怕谈元代史，曾收西域略忻都。
十七叠韵答伯瑶
作者：丘逢甲
朝代：清

真龙不舞假龙舞，缸中蛇医哀叫雨。黄尘眯天不得语，城门昼闭法何古？阳愆阴伏愁煞人，梨花九月方偷春。不须苦说五行志，且共料理千秋身。江上方期与君遇，何意遇君祗诗句。得诗喜与得雨同，笔端兀挟风云气。
十九叠韵，仍前居粤之感也
作者：丘逢甲
朝代：清

镇山镇海两巍楼，两镇雄观一览收。蒟酱自来通蜀郡，荔枝原不让闽州。荒村野祭刘岩帝，古县遗封史定侯。十四年来无一事，愧教双鬓老边愁。
十二、十三、十四叠韵，感喟无端，聊复成此
作者：丘逢甲
朝代：清

万方多难此登楼，棋局长安劫未收。无地罗施非鬼国，有人平乘吊神州。指南岂复遵黄帝，袒左安能属绛侯。洗马渡江憔悴甚，自愁原不为人愁。长笛声中客倚楼，楼前江涨未全收。平生风义刘司户，乱世人才祖豫州。官职郎君行马贵，功名厮养烂羊侯。琅玕锦段思酬赠，未拟张衡赋四愁。千尺空江百尺楼，须眉七尺气全收。酒评鲁赵尊前国，笛破伊凉曲里州。未愿山中呼宰相，断无地下反条侯。南朝已退临江虏，天子无愁妓莫愁。
十二、十三、十四叠韵，感喟无端，聊复成此·其一
作者：丘逢甲
朝代：清

万方多难此登楼，棋局长安劫未收。无地罗施非鬼国，有人平乘吊神州。指南岂复遵黄帝，袒左安能属绛侯。洗马渡江憔悴甚，自愁原不为人愁。
十二、十三、十四叠韵，感喟无端，聊复成此·其三
作者：丘逢甲
朝代：清

千尺空江百尺楼，须眉七尺气全收。酒评鲁赵尊前国，笛破伊凉曲里州。未愿山中呼宰相，断无地下反条侯。南朝已退临江虏，天子无愁妓莫愁。
十二、十三、十四叠韵，感喟无端，聊复成此·其二
作者：丘逢甲
朝代：清

长笛声中客倚楼，楼前江涨未全收。平生风义刘司户，乱世人才祖豫州。官职郎君行马贵，功名厮养烂羊侯。琅玕锦段思酬赠，未拟张衡赋四愁。
十二月十一书事
作者：丘逢甲
朝代：清

不见高欢六镇兵，一身去国羽毛轻。平生大志浑无著，落日荒荒夹马营。
十五夜望月，叠前韵
作者：丘逢甲
朝代：清

暮霞收绮碧天清，难遣茫茫万古情。影里河山新世界，镜中宫阙大光明。虚无星陨灵槎约，缥缈云回玉笛声。弹指人寰几圆缺，妖蟆笑看眼前生。
十八叠韵答玉臣
作者：丘逢甲
朝代：清

寥落元龙百尺楼，祗馀湖海气难收。雄心河曲三呼渡，残梦天门八督州。嵩室白衣归李泌，谷城黄石瘗留侯。刘郎已悔神仙误，天上何曾可寄愁？
十六夜月
作者：丘逢甲
朝代：清

上缺象微变，老阴光尚全。何曾旧魄减，已与太阳偏。圆相异前夕，寒芒犹满天。嫦娥怨幽独，惆怅破瓜年。
十四夜月
作者：丘逢甲
朝代：清

四万八千户，将完玉斧功。看成地球椭，摄起暮潮雄。势已群星避，光先四海同。山河终一统，留影大瀛东。
十用前韵
作者：丘逢甲
朝代：清

一笑当时果灭洋，红巾白帽满朝堂。花门首出中兴将，米贼兼封异姓王。铜版令严诛异教，铁牌制毁奏权珰。可怜刻木牵丝拙，袍笏空登傀儡场。竟难赤黑辨狐乌，眼底云成万变图。名士穷搜呼作贼，王孙苦道乞为奴。茝兰沉恸留湘水，禾黍馀哀恋亳都。涕泪新亭果何益，有人江左薄夷吾。
十用前韵·其一
作者：丘逢甲
朝代：清

一笑当时果灭洋，红巾白帽满朝堂。花门首出中兴将，米贼兼封异姓王。铜版令严诛异教，铁牌制毁奏权珰。可怜刻木牵丝拙，袍笏空登傀儡场。
十用前韵·其二
作者：丘逢甲
朝代：清

竟难赤黑辨狐乌，眼底云成万变图。名士穷搜呼作贼，王孙苦道乞为奴。茝兰沉恸留湘水，禾黍馀哀恋亳都。涕泪新亭果何益，有人江左薄夷吾。
千秋曲
作者：丘逢甲
朝代：清
体裁：古风

古人习轻趫，因之作绳戏。意与蹋鞠同，本用事武备。何时入宫禁，乃令娱姬侍。宫中岂教战，美人竟身试。名之曰千秋，祝词意何媚？讹转为鞦韆，颠倒因文字。春风动帘帷，兰闺寂无事。嬉春藉苏困，不惜委珠翠。遂疑作戏初，专为妇人置。何期岭外州，戏乃有古义。闾左侠少年，习武广场地。双绳下系板，朱竿矗若植。各斗好身手，高自鸣得意。仙乎疑肉飞，人也俨著翅。斯技固甚微，斗力非斗智。当其分明角，势亦殊钝利。形劳逸其神，乃不虞陨坠。技成惜无用，徒党自标异。方今重防边，朝右资阃寄。何当下军书，壮士毕罗致。上之为飞将，下亦备突骑。绳度而梯缘，猛迅扫丑类。不龟且可封，拍张亦高位。此乃真千秋，名实两兼至。毋终如处女，巾帼羞遗懿。萧娘吕姥徒，虽贵愧将帅。勖哉闾左人，同奋千秋志。
千秋曲
作者：丘逢甲
朝代：清

古人习轻趫，因之作绳戏。意与蹋鞠同，本用事武备。何时入宫禁，乃令娱姬侍。宫中岂教战？美人竟身试。名之曰千秋，祝词意何媚？讹转为鞦韆，颠倒因文字。春风动帘帷，兰闺寂无事。嬉春藉苏困，不惜委珠翠。遂疑作戏初，专为妇人置。何期岭外州，戏乃有古义。闾左侠少年，习武广场地。双绳下系板，朱竿矗若植。各斗好身手，高自鸣得意。仙乎疑肉飞，人也俨著翅。斯技固甚微，斗力非斗智。当其分明角，势亦殊钝利。形劳逸其神，乃不虞陨坠。技成惜无用，徒党自标异。方今重防边，朝右资阃寄。何当下军书，壮士毕罗致。上之为飞将，下亦备突骑。绳度而梯缘，猛迅扫丑类。不龟且可封，拍张亦高位。此乃真千秋，名实两兼至。毋终如处女，巾帼羞遗懿。萧娘吕姥徒，虽贵愧将帅。勖哉闾左人，同奋千秋志。
华首台
作者：丘逢甲
朝代：清

古台僧种万株松，斸茯烹芝作佛供。满地绿云凉不动，雨花桥畔一声钟。门署程乡李仲昭，人天同把佛香烧。昏黄一片罗浮月，留照梅花影不消。老铁真书瘦益奇，何人知出猛龙碑。名臣遗墨逋臣记，五百阿罗共护持。
华首台·其一
作者：丘逢甲
朝代：清

古台僧种万株松，斸茯烹芝作佛供。满地绿云凉不动，雨花桥畔一声钟。
华首台·其三
作者：丘逢甲
朝代：清

老铁真书瘦益奇，何人知出猛龙碑。名臣遗墨逋臣记，五百阿罗共护持。
华首台·其二
作者：丘逢甲
朝代：清

门署程乡李仲昭，人天同把佛香烧。昏黄一片罗浮月，留照梅花影不消。
南园
作者：丘逢甲
朝代：清

玉带河边万柳丝，跨河楼阁郁参差。重来祗恐风光异，再为南园住少时。
南园对月
作者：丘逢甲
朝代：清

南园一片娟娟月，曾照诗人更美人。穷海未应人物尽，中天还见月华新。百年耆旧谁高咏？万劫光明此法轮。应有珊珊环佩影，夜归来吊柳梢春。
南园感事诗五首
作者：丘逢甲
朝代：清

一代风骚起海湄，千秋忠愤剩荒祠。兴亡并作斜阳色，如此江山合赋诗。五百年间几劫灰，南园非复旧池台。溶溶玉带河边水，曾见张乔照影来。岂独伤心为古人，五年前事迹俱陈。青青几树河桥柳，不待飞花已送春。女墙残月度钟声，捉鼻微吟笑洛生。不信风流今歇绝，夜乌啼雨过春城。春潮欲上水松阴，春梦迷离不可寻。人去堂空帘不卷，碧阑干外昼沉沉。
南园感事诗五首·其一
作者：丘逢甲
朝代：清

一代风骚起海湄，千秋忠愤剩荒祠。兴亡并作斜阳色，如此江山合赋诗。
南园感事诗五首·其三
作者：丘逢甲
朝代：清

岂独伤心为古人，五年前事迹俱陈。青青几树河桥柳，不待飞花已送春。
南园感事诗五首·其二
作者：丘逢甲
朝代：清

五百年间几劫灰，南园非复旧池台。溶溶玉带河边水，曾见张乔照影来。
南园感事诗五首·其五
作者：丘逢甲
朝代：清

春潮欲上水松阴，春梦迷离不可寻。人去堂空帘不卷，碧阑干外昼沉沉。
南园感事诗五首·其四
作者：丘逢甲
朝代：清

女墙残月度钟声，捉鼻微吟笑洛生。不信风流今歇绝，夜乌啼雨过春城。
南岩均庆寺诗四首
作者：丘逢甲
朝代：清

万山围一城，闽粤此钥锁。一岩瞰城立，一佛踞岩坐。旁立古女仙，遣容何婀娜？传闻昔争墩，此语恐未果。如何岩巅石，莲印遍磊砢。入岩岩转深，岩势侧而椭。岩居金色身，炉烟袅古火。岩腹蓄乳泉，时作天花堕。昔值蒙古世，曾有化人师。说法动帝听，天龙护南归。乃从万石腹，手辟招提基。一狮作佛吼，万象咸佛皈。竞传古佛身，应化来南维。弹指五百年，时代纷传疑。问佛佛不言，问僧僧岂知。上有延祐钟，下有至治碑。入冬万化闭，群山惨澹色。我来逢睡狮，对佛坐叹息。虎狼方满野，杀气黯西北。岂无干净土，恐化虎狼国。何时一吼威，竟使群凶踣。春雷万蛰动，阳和转东极。会须起睡狮，诸天奋神力。吾祖昔入粤，五世乃始昌。当时佛抱送，坠地腾佛光。以寺名厥名，至今留馀庆。我从海上来，五载离闽疆。此行访佛迹，再见闽山苍。闽山连粤山，遥控东南洋。长蛟率悍类，毒雾遮日光。安得佛金钟，覆使毋披猖。欲读金字经，贝叶无遗藏。谁传神山笔，父老思先皇。入寺考故名，剔藓残碑旁。手携石墨归，满路昙花香。
南岩均庆寺诗四首·其一
作者：丘逢甲
朝代：清

万山围一城，闽粤此钥锁。一岩瞰城立，一佛踞岩坐。旁立古女仙，遣容何婀娜？传闻昔争墩，此语恐未果。如何岩巅石，莲印遍磊砢。入岩岩转深，岩势侧而椭。岩居金色身，炉烟袅古火。岩腹蓄乳泉，时作天花堕。
南岩均庆寺诗四首·其三
作者：丘逢甲
朝代：清

入冬万化闭，群山惨澹色。我来逢睡狮，对佛坐叹息。虎狼方满野，杀气黯西北。岂无干净土，恐化虎狼国。何时一吼威，竟使群凶踣。春雷万蛰动，阳和转东极。会须起睡狮，诸天奋神力。
南岩均庆寺诗四首·其二
作者：丘逢甲
朝代：清

昔值蒙古世，曾有化人师。说法动帝听，天龙护南归。乃从万石腹，手辟招提基。一狮作佛吼，万象咸佛皈。竞传古佛身，应化来南维。弹指五百年，时代纷传疑。问佛佛不言，问僧僧岂知。上有延祐钟，下有至治碑。
南岩均庆寺诗四首·其四
作者：丘逢甲
朝代：清

吾祖昔入粤，五世乃始昌。当时佛抱送，坠地腾佛光。以寺名厥名，至今留馀庆。我从海上来，五载离闽疆。此行访佛迹，再见闽山苍。闽山连粤山，遥控东南洋。长蛟率悍类，毒雾遮日光。安得佛金钟，覆使毋披猖。欲读金字经，贝叶无遗藏。谁传神山笔，父老思先皇。入寺考故名，剔藓残碑旁。手携石墨归，满路昙花香。
南汉敬州修慧寺千佛铁塔歌
作者：丘逢甲
朝代：清
体裁：古风

五金之用铁为广，惜哉竟付降王长。上供铸柱下铸床，更铸贪痴佞佛想。有铁不遣铸五兵，又不铸器资民生。峨峨两塔奉敕造，民间观者如风倾。梅水东来避灾地，上有先朝修慧寺。眼中突兀窣堵波，不惜乌金铸文字。谁欤铭者工祝词，贤劫千佛森威仪。皇图欲仗佛力固，安知天降香孩儿。一铁围山一世界，劫火中烧万法坏。巍然此塔九百年，相轮夜转罡风快。岂惟牛角难长延，眼看宋蹶元明颠。敬州遗事共谁说，塔端铃语缺不圆。塔铸何时岁乙丑，有大力者负以走。十五乙丑塔乃倾，敢信佛缘能不朽。自从象教嗟中衰，中分净土参耶回。竞假天堂地狱说，乘虚与佛争东来。东来明星张国燄，炮雨枪云铁飞舰。天经唪罢万灵噤，海旂飐处千官谄。与之抗者谈真空，白莲万朵开魔风。谁云此獠有佛性，妖腾怪踔巾何红？此亦当今一张角，满地黄花乱曾作。国成谁秉邪召邪，聚铁群惊铸此错。黄金台边铁血殷，六龙西幸趋函关。麻鞋何日见天子，小臣足茧哀荒山。梅山苍苍梅水碧，雄心陶写付金石。眼駴残铁南汉年，古锈斑斓铁花积。当时铸者知何人，寺荒塔坏朝屡新。小南强花空供养，即今诸佛无完身。铁不得用铁之辱，海风夜啸蛟涎浊。神州莽莽将陆沉，诸天应下金仙哭。谓佛不灵佛傥灵，睡狮一吼狞而醒。破敌神兵退六甲，开山力士驱五丁。五岭雄奇积煤铁，矿政未修民曷殖！地不爱宝资中兴，会须富国兼强国。吾国平等存佛心，纷纷种教休交侵。行看手铸新世界，采山有诏需南金。人天同庆回末劫，王气宁容霸气杂。神力永镇阎浮提，何须四万八千塔？
南汉敬州修慧寺千佛铁塔歌
作者：丘逢甲
朝代：清

五金之用铁为广，惜哉竟付降王长。上供铸柱下铸床，更铸贪痴佞佛想。有铁不遣铸五兵，又不铸器资民生。峨峨两塔奉敕造，民间观者如风倾。梅水东来避灾地，上有先朝修慧寺。眼中突兀窣堵波，不惜乌金铸文字。谁欤铭者工祝词，贤劫千佛森威仪。皇图欲仗佛力固，安知天降香孩儿。一铁围山一世界，劫火中烧万法坏。巍然此塔九百年，相轮夜转罡风快。岂惟牛角难长延，眼看宋蹶元明颠。敬州遗事共谁说，塔端铃语缺不圆。塔铸何时岁乙丑，有大力者负以走。十五乙丑塔乃倾，敢信佛缘能不朽。自从象教嗟中衰，中分净土参耶回。竞假天堂地狱说，乘虚与佛争东来。东来明星张国燄，炮雨枪云铁飞舰。天经唪罢万灵噤，海旂飐处千官谄。与之抗者谈真空，白莲万朵开魔风。谁云此獠有佛性，妖腾怪踔巾何红？此亦当今一张角，满地黄花乱曾作。国成谁秉邪召邪，聚铁群惊铸此错。黄金台边铁血殷，六龙西幸趋函关。麻鞋何日见天子？小臣足茧哀荒山。梅山苍苍梅水碧，雄心陶写付金石。眼駴残铁南汉年，古锈斑斓铁花积。当时铸者知何人，寺荒塔坏朝屡新。小南强花空供养，即今诸佛无完身。铁不得用铁之辱，海风夜啸蛟涎浊。神州莽莽将陆沉，诸天应下金仙哭。谓佛不灵佛傥灵，睡狮一吼狞而醒。破敌神兵退六甲，开山力士驱五丁。五岭雄奇积煤铁，矿政未修民曷殖！地不爱宝资中兴，会须富国兼强国。吾国平等存佛心，纷纷种教休交侵。行看手铸新世界，采山有诏需南金。人天同庆回末劫，王气宁容霸气杂。神力永镇阎浮提，何须四万八千塔？
南还抵汕头埠，闻琰儿、球儿殇耗，哀感书此
作者：丘逢甲
朝代：清

频年痛哭为哀时，谁料今朝更哭儿。拟遣灵龟向天问，挑灯和泪读韩诗。扁舟劫外侍东还，投劫安知在此间。阿弟六龄兄十六，九泉风雨念家山。望尔成人竟不成，中年哀感倍伤神。青山何处埋儿骨，黯黯愁云隔凤城。全家避地古梅州，独客南归尚滞留。夜夜雏魂梦中见，寒潮呜咽浪西楼。食厉偏难恃女媊，便非英物也悽然。欲呼群力新中国，已失人间两少年。弧矢男儿志四方，河山北望战云黄。可怜竟背爷娘去，不共汪锜作国殇。
南还抵汕头埠，闻琰儿、球儿殇耗，哀感书此·其一
作者：丘逢甲
朝代：清

频年痛哭为哀时，谁料今朝更哭儿。拟遣灵龟向天问，挑灯和泪读韩诗。
南还抵汕头埠，闻琰儿、球儿殇耗，哀感书此·其三
作者：丘逢甲
朝代：清

望尔成人竟不成，中年哀感倍伤神。青山何处埋儿骨，黯黯愁云隔凤城。
南还抵汕头埠，闻琰儿、球儿殇耗，哀感书此·其二
作者：丘逢甲
朝代：清

扁舟劫外侍东还，投劫安知在此间。阿弟六龄兄十六，九泉风雨念家山。
南还抵汕头埠，闻琰儿、球儿殇耗，哀感书此·其五
作者：丘逢甲
朝代：清

食厉偏难恃女媊，便非英物也悽然。欲呼群力新中国，已失人间两少年。
南还抵汕头埠，闻琰儿、球儿殇耗，哀感书此·其六
作者：丘逢甲
朝代：清

弧矢男儿志四方，河山北望战云黄。可怜竟背爷娘去，不共汪锜作国殇。
南还抵汕头埠，闻琰儿、球儿殇耗，哀感书此·其四
作者：丘逢甲
朝代：清

全家避地古梅州，独客南归尚滞留。夜夜雏魂梦中见，寒潮呜咽浪西楼。
南道院
作者：丘逢甲
朝代：清

宝气搜残剩石头，石玲珑化洞天幽。三分得水知鱼乐，九曲看人作蚁游。荒外有山容道侣，海中无地不瀛洲。他年补入神仙传，曾费骖鸾半日留。林外方塘塘外山，洞门高下锁烟鬟。藤阴满院闻蝉语，云气当轩待鹤还。绝妙文心惟曲折，最难仙福是清閒。海天归去犹留梦，他日相思浩渺间。
南道院·其一
作者：丘逢甲
朝代：清

宝气搜残剩石头，石玲珑化洞天幽。三分得水知鱼乐，九曲看人作蚁游。荒外有山容道侣，海中无地不瀛洲。他年补入神仙传，曾费骖鸾半日留。
南道院·其二
作者：丘逢甲
朝代：清

林外方塘塘外山，洞门高下锁烟鬟。藤阴满院闻蝉语，云气当轩待鹤还。绝妙文心惟曲折，最难仙福是清閒。海天归去犹留梦，他日相思浩渺间。
即席赋长句赠陈剑秋、罗持有
作者：丘逢甲
朝代：清

平生我爱陈太学，封章上数汪黄恶。平生更爱罗江东，请讨朱三意气雄。中原今日正多事，书生要共持清议。不薄今人爱古人，当代岂无天下士。茫茫八极愁风尘，开尊且醉春江春。相期少壮各努力，莫遣莺花空笑人。
即席赠邓恭叔孝廉
作者：丘逢甲
朝代：清

同醉朱明洞外天，尊前锦瑟感华年。出门满地风波恶，未许公卿荐邓先。
即席赠颜恒甫
作者：丘逢甲
朝代：清

海上相逢意气亲，与君同作异乡人。家山故事休回忆，终遣王潮领八闽。
即席赠黄诏平明经
作者：丘逢甲
朝代：清

骏马雕鞍百宝装，看君结客少年场。中原多少英雄在，不为看花到洛阳。
去岁往长乐劝学，今闻学堂已开，喜而有作
作者：丘逢甲
朝代：清

五华闻说讲堂开，不负南行衍教来。释菜本宜先圣庙，驱车忆上越王台。山多赤土无林学，溪壅黄沙易水灾。今日树人兼树木，早兴地利起人才。
去岁秋初抵鮀江，今仍客游至此，思之怃然
作者：丘逢甲
朝代：清

琴剑萧然尚客游，海天容易又经秋。渡江人物消沉尽，谁识当时第一流？沦落天涯气自豪，故山东望海云高。西风一掬哀时泪，流向秋江作怒涛。
去岁秋初抵鮀江，今仍客游至此，思之怃然·其一
作者：丘逢甲
朝代：清

琴剑萧然尚客游，海天容易又经秋。渡江人物消沉尽，谁识当时第一流？
去岁秋初抵鮀江，今仍客游至此，思之怃然·其二
作者：丘逢甲
朝代：清

沦落天涯气自豪，故山东望海云高。西风一掬哀时泪，流向秋江作怒涛。
友人有越边之行，戏占送之
作者：丘逢甲
朝代：清

绝代美人常远嫁，分明怨恨托琵琶。弹尽边风与边月，祝天长护貌如花。
叠前韵
作者：丘逢甲
朝代：清

凤舞鸾歌自酢酬，蟪蛄莫漫话春秋。人间佳丽黄金屋，天上神仙白玉楼。弹指华严成幻相，侧身尘海有虚舟。西风阊阖无消息，且作卢敖汗漫游。旧事重重托梦华，六朝金粉剩寒鸦。山中小有留人桂，海上虚无泛月槎。故国音书迟雁帛，残军屯落满虫沙。金乌太是无情物，才写秋心影已斜。天时人事互推迁，窥井明看火不然。上地徘徊来怪鸟，故家沦落有穷蝉。梧桐未老心先死，牛马无能鼻任牵。欲诉閒愁寄明月，不知天上是何年？落叶声中酒不辞，海天遥韵托琴师。无边风月供伤别，如此江山合赋诗。五夜壮心消鼓角，九秋残影失虹霓。相看但作凄凉色，难向芙蓉忏绮思。亭亭海树立波罗，瓣瓣天花散贝多。丹穴求君太唐突，雪山成佛已蹉跎。双龙输酒夷徵约，么凤收香客按歌。镂鉥五中无限恨，不随金石共消磨。红锦障泥七宝鞍，拓弦天半落飞翰。贵游风气豪原易，衰世人才侠亦难。燕市博徒空自负，汉家文网几曾宽？剧怜变徵歌声歇，白日萧萧易水寒。愁城欲藉酒杯开，中有周王避债台。搜尽黄金空铸泪，谤深白骨易成灰。龙蛇起陆宁关运，鸡犬登天各自才。欲就麻姑同语海，等閒清浅到蓬莱。别遣蚩尤作五兵，火攻无术保坚城。中原不信消王气，上帝何曾爱众生？地下干戈龙战血，天中丝管凤鸣声。大雄冷洒慈悲泪，疲尽津梁度有情。
叠前韵
作者：丘逢甲
朝代：清

贤王当代几恭醇，四海荒荒五十春。玉斧河山非故土，金縢雷雨属何人？杜鹃巢冷诗仍作，鹦鹉盟寒疏枉陈。豆粥芜蒌前诏在，也曾哀恸慰臣民。未必荀扬便大醇，悔将文字误青春。相逢破碎支离局，如此崟崎历落人。沧海潮流沈大陆，中天星象动钩陈。黄龙旗飐东风急，待看雄军起国民。
叠前韵·其一
作者：丘逢甲
朝代：清

凤舞鸾歌自酢酬，蟪蛄莫漫话春秋。人间佳丽黄金屋，天上神仙白玉楼。弹指华严成幻相，侧身尘海有虚舟。西风阊阖无消息，且作卢敖汗漫游。
叠前韵·其一
作者：丘逢甲
朝代：清

贤王当代几恭醇，四海荒荒五十春。玉斧河山非故土，金縢雷雨属何人？杜鹃巢冷诗仍作，鹦鹉盟寒疏枉陈。豆粥芜蒌前诏在，也曾哀恸慰臣民。
叠前韵·其七
作者：丘逢甲
朝代：清

愁城欲藉酒杯开，中有周王避债台。搜尽黄金空铸泪，谤深白骨易成灰。龙蛇起陆宁关运，鸡犬登天各自才。欲就麻姑同语海，等閒清浅到蓬莱。
叠前韵·其三
作者：丘逢甲
朝代：清

天时人事互推迁，窥井明看火不然。上地徘徊来怪鸟，故家沦落有穷蝉。梧桐未老心先死，牛马无能鼻任牵。欲诉閒愁寄明月，不知天上是何年？
叠前韵·其二
作者：丘逢甲
朝代：清

旧事重重托梦华，六朝金粉剩寒鸦。山中小有留人桂，海上虚无泛月槎。故国音书迟雁帛，残军屯落满虫沙。金乌太是无情物，才写秋心影已斜。
叠前韵·其二
作者：丘逢甲
朝代：清

未必荀扬便大醇，悔将文字误青春。相逢破碎支离局，如此崟崎历落人。沧海潮流沈大陆，中天星象动钩陈。黄龙旗飐东风急，待看雄军起国民。
叠前韵·其五
作者：丘逢甲
朝代：清

亭亭海树立波罗，瓣瓣天花散贝多。丹穴求君太唐突，雪山成佛已蹉跎。双龙输酒夷徵约，么凤收香客按歌。镂鉥五中无限恨，不随金石共消磨。
叠前韵·其八
作者：丘逢甲
朝代：清

别遣蚩尤作五兵，火攻无术保坚城。中原不信消王气，上帝何曾爱众生？地下干戈龙战血，天中丝管凤鸣声。大雄冷洒慈悲泪，疲尽津梁度有情。
叠前韵·其六
作者：丘逢甲
朝代：清

红锦障泥七宝鞍，拓弦天半落飞翰。贵游风气豪原易，衰世人才侠亦难。燕市博徒空自负，汉家文网几曾宽？剧怜变徵歌声歇，白日萧萧易水寒。
叠前韵·其四
作者：丘逢甲
朝代：清

落叶声中酒不辞，海天遥韵托琴师。无边风月供伤别，如此江山合赋诗。五夜壮心消鼓角，九秋残影失虹霓。相看但作凄凉色，难向芙蓉忏绮思。
叠前韵呈颐山先生并上许仙屏中丞
作者：丘逢甲
朝代：清

风流又见玉台巾，挥麈还同话劫尘。东阁上宾新设醴，南州大雅久扶轮。荐衡文举行修表，用赵廉颇待得人。四海苍茫浑未定，乾坤何地著间身。
叠前韵歔赠柳汀
作者：丘逢甲
朝代：清

冷抱香云卧，骄人花一枝。才名高顾怪，音节变吴诗。客至家姬出，宵征阃律持。城南树精老，唐突化人师。
叠前韵答联仙蘅观察
作者：丘逢甲
朝代：清

风霜欲白少年头，消耗豪情作浪游。劝驾幸逢中执法，悲歌宜向古幽州。伯鸾心事原难热，洗马平生始识愁。莫怪安巢无处所，眼前沧海正横流。只手重扶日再中，垓埏畅溯被皇风。四洲受吏朝三殿，万岛输珍进两宫。独惜在山虚远志，未能报国愧精忠。仗公与慰平生愿，极目江霞散晚红。
叠前韵答联仙蘅观察·其一
作者：丘逢甲
朝代：清

风霜欲白少年头，消耗豪情作浪游。劝驾幸逢中执法，悲歌宜向古幽州。伯鸾心事原难热，洗马平生始识愁。莫怪安巢无处所，眼前沧海正横流。
叠前韵答联仙蘅观察·其二
作者：丘逢甲
朝代：清

只手重扶日再中，垓埏畅溯被皇风。四洲受吏朝三殿，万岛输珍进两宫。独惜在山虚远志，未能报国愧精忠。仗公与慰平生愿，极目江霞散晚红。
叠前韵答颖芝
作者：丘逢甲
朝代：清

天涯为客负芳晨，五岭南来几度春。适越岂容章甫士，登台空吊老夫臣。梦回黄屋无真帝，泪洒朱崖有弃民。君是故游吾故国，东风愁说海扬尘。廿载沈冥鸡失晨，九州求友鸟鸣春。过江人物谁伧父，度岭文章几逐臣。缟颎纻逢吴季子，琴樽休负葛天民。韶光未老须行乐，明日飞花化陌尘。
叠前韵答颖芝·其一
作者：丘逢甲
朝代：清

天涯为客负芳晨，五岭南来几度春。适越岂容章甫士，登台空吊老夫臣。梦回黄屋无真帝，泪洒朱崖有弃民。君是故游吾故国，东风愁说海扬尘。
叠前韵答颖芝·其二
作者：丘逢甲
朝代：清

廿载沈冥鸡失晨，九州求友鸟鸣春。过江人物谁伧父，度岭文章几逐臣。缟颎纻逢吴季子，琴樽休负葛天民。韶光未老须行乐，明日飞花化陌尘。
叠前韵重送王豹君
作者：丘逢甲
朝代：清

霸气消沈剩此楼，倚栏坐看瘴云收。三江东下朝炎海，五岭南趋控广州。此地古来娱越帝，有人今日饯韩侯。相期无负千秋在，不作寻常送客愁。
叠望月韵答柳汀
作者：丘逢甲
朝代：清

閒愁万种扫难清，漠漠蛮江雨又晴。归国人才辛弃疾，通天心事沈初明。停云八表思朋好，朗月三生发古情。书罢逍遥鸴鸠笑，剧怜愤世有庄生。
叠韵再答竹坪
作者：丘逢甲
朝代：清

豪竹哀丝愧谢公，天涯小聚感萍蓬。客愁寒食东风柳，农占荒年二月桐。异域江山开画本，新交音问托诗筒。吟情锐减因忧旱，惆怅南云火样红。
叠韵再题心太平草庐图，并答温丹铭
作者：丘逢甲
朝代：清

洪水已注沧溟东，洼者为泽高者峰。茫茫大陆号中国，战争几辈誇英雄。成为帝王败寇盗，佐帝王者臣称忠。有史以来数千载，几朝战血山河红。天地杀机不一发，草泽各倖蛇成龙。一龙升天众蛇伏，龙居云气偏葱茏。是时天下号一统，兵戈四海初交通。青青战地见禾黍，遗民垦土锄蒿蓬。威加海内猛士尽，贯日无气成长虹。喔咻屡下宽大诏，与民休息民咸从。词臣例上太平颂，举朝将相争言功。迂儒掉头不肯信，手抚古瑟调商宫。独居深念此何世，此仍据乱非大同。亢然远慕太平世，高歌金石深山中。山中古瀑飞潺淙，白云满径无人踪。冥心自铸太平象，人间半夜闻清钟。儒书自昔用者寡，况今闭塞方严冬？匹夫慷慨念天下，我正坐有迂儒风。挭然与世无一可，太平梦想能躬逢。已不作太华陈希夷，又不作武当张三丰。胡为独诵黄庭内景语，谡谡山阁风生松。有山可隐尚不隐，秋南春北为宾鸿。自名曰士亦求食，其术更绌农桑工。不知挟持果何具，谓欲与世除昏雺。太平有待吾且老，岂有丹鼎能还童？眼中鸡鹜各争长，卧看一鹤苍霄冲。庙堂纷纷有人在，山林养志犹吾容。卧龙一出太多事，惜不终老从庞公。吾庐山村曰澹定，聊付图画旌吾衷。文昌题句叹奇绝，已若丹篆吞吾胸。穷郊忽出八叉手，一收寒态生春融。云龙上下吾党事，岂诧衣钵传机锋。九原若起柳州柳，定许古调歌黄农。春山花落桐君桐，春雨夜长枫人枫。手披旧史发浩叹，无数神圣纷追崇。乾坤一儒腐可笑，差喜吾党诗相宗。画中吾庐在何许？罗浮东望烟云重。四百三十二峰正初日，海天朵朵金芙蓉。
叠韵寄李芷汀
作者：丘逢甲
朝代：清

四海论交谁可友，如君高义世争传。元瑜书记饶兵气，老杜诗篇夺史权。千里寄怀珠海月，九秋寻梦镜湖烟。写真傥有丹青笔，合画襄阳孟浩然。
叠韵寄答荦飞，兼怀隽卿
作者：丘逢甲
朝代：清

凤鸟自歌鸾鸟舞，护世城中下膳雨。下界阿香作雷语，西南漫漫漏天古。芙蓉隔江思美人，前尘惆怅红楼春。手检金钗梦中册，黛玉情性香菱身。七星石前喜重遇，别后琼瑶惠香句。会遣夏开骖二龙，九天扫除离恨气。
叠韵答夏季平二首
作者：丘逢甲
朝代：清

旧恨新愁满海天，封侯休说面如田。凤饥何计翔千仞，龙蛰真忧到九泉。白马潮来悲往事，红羊劫换感流年。西山薇蕨无人问，且话莲花六叶禅。寥空双鹤破苍冥，睥睨千秋佛乞灵。霸国山川吟粤峤，翰林风月忆柯亭。身经忧患先头白，名著文章愧汗青。十万军声来夜半，问潮泉畔且同听。
叠韵答夏季平二首·其一
作者：丘逢甲
朝代：清

旧恨新愁满海天，封侯休说面如田。凤饥何计翔千仞，龙蛰真忧到九泉。白马潮来悲往事，红羊劫换感流年。西山薇蕨无人问，且话莲花六叶禅。
叠韵答夏季平二首·其二
作者：丘逢甲
朝代：清

寥空双鹤破苍冥，睥睨千秋佛乞灵。霸国山川吟粤峤，翰林风月忆柯亭。身经忧患先头白，名著文章愧汗青。十万军声来夜半，问潮泉畔且同听。
叠韵答夏季平见赠
作者：丘逢甲
朝代：清

群胡竞作天魔舞，㣼利天宫下兵雨。空山月黑翁仲语，欲灭皇风扫三古。满目女娲抟土人，濛濛梦入蟪蛄春。直甘大地作布施，何惜恒河沙等身？是何世界今顿遇，一切法消偈四句。相期出挽阳九厄，日轮天转黄人气。
叠韵答夏季平见赠
作者：丘逢甲
朝代：清
体裁：古风

群胡竞作天魔舞，忍利天宫下兵雨。空山月黑翁仲语，欲灭皇风扫三古。满目女娲抟土人，濛濛梦入蟪蛄春。直甘大地作布施，何惜恒河沙等身？是何世界今顿遇，一切法消偈四句。相期出挽阳九厄，日轮天转黄人气。
叠韵答李生
作者：丘逢甲
朝代：清

韬云仙馆客夜舞，群灵环瞰挥汗雨。万鬼抱头避险语，凿破混沌古天古。长爪郎作骖虬人，仙李万叶今犹春。与花共命入色界，历劫不坏存诗身。延晖楼头喜相遇，宝玦王孙出奇句。老我崟崎历落人，郁郁五陵望佳气。
叠韵答潘兰史送别
作者：丘逢甲
朝代：清

潮气濛濛岛屿青，客心南去极沧溟。人逢裸国章缝贱，山入蛮荒草木腥。兵火未消天狗劫，风雷犹奉野狐灵。无穷万里乘槎意，不为来看海上星。刀光寒闪鸊鹈膏，侠胆消沉客路劳。禁卫全军归吕禄，中原重镇付朱滔。金牛假道愁归蜀，石马传文诧共槽。海外且寻徐福去，蓬莱极目五云高。
叠韵答潘兰史送别·其一
作者：丘逢甲
朝代：清

潮气濛濛岛屿青，客心南去极沧溟。人逢裸国章缝贱，山入蛮荒草木腥。兵火未消天狗劫，风雷犹奉野狐灵。无穷万里乘槎意，不为来看海上星。
叠韵答潘兰史送别·其二
作者：丘逢甲
朝代：清

刀光寒闪鸊鹈膏，侠胆消沉客路劳。禁卫全军归吕禄，中原重镇付朱滔。金牛假道愁归蜀，石马传文诧共槽。海外且寻徐福去，蓬莱极目五云高。
叠韵答荦飞
作者：丘逢甲
朝代：清

绝代才华马季常，将军家本富青霜。白眉文学尤称最，更有奇思广武乡。未许丸泥竟塞关，似君才调岂长闲！伏波眉目真如画，聚米能谈陇上山。
叠韵答荦飞·其一
作者：丘逢甲
朝代：清

绝代才华马季常，将军家本富青霜。白眉文学尤称最，更有奇思广武乡。
叠韵答荦飞·其二
作者：丘逢甲
朝代：清

未许丸泥竟塞关，似君才调岂长闲！伏波眉目真如画，聚米能谈陇上山。
叠韵答陆敬南
作者：丘逢甲
朝代：清

亚雨欧风郁不开，闻鸡人正渡江来。箧留表饵平戎策，梦绕旌旗拜将台。地尽中原逢大海，天当乱世出奇才。填胸垒块浇难化，百尺楼高借酒杯。
叠韵赠林生
作者：丘逢甲
朝代：清

庭院无人燕交舞，手订别风證淮雨。渊渊如闻金石语，皋比兀坐形容古。君是羲皇以上人，胸中碑板蕴古春。侍儿亦作古妆束，翩翩玉立何长身？练浦秋风始君遇，一春屡诵惊人句。手书直迫瘗鹤铭，上皇山樵饶道气。
古别离行，送颂臣
作者：丘逢甲
朝代：清

乍愿君如天上之月出海复东来，不愿君如东流之水到海不复回。有情之月无情水，黯然消魂别而已。况复一家判胡越？百年去乡里，关门断雁河绝鲤。万金不买书一纸。噫嘻乎嗟哉！远游子，春风三月戒行李。留不住箫上声，拭不灭玉上名。千尘万劫，销不得屋梁落月之相思、河梁落日之离情。山中水，出山不复清；海中月，出海还复明。不惜君远别，惜君长决绝。知君来不来，看取重圆月。
古大夫宅下马石歌
作者：丘逢甲
朝代：清

七百年来掩尘土，石与大夫俱氏古。大夫何许人？乃是紫虚仙人四世孙。宅在梅州州北门。眼前不见大夫宅，止见大夫下马石。石立宣和之四年。大夫手铸镇宅钱。古钱出土铜锈紫，留与后人知宅址。钱铸何年石能语，此石不刻党人碑，又不贡筑艮岳兼花移。大夫五马何逶迤？留题七星岩石方来归。大夫归来立石日，天子尚未蒙尘时。当国者谁蔡太师。吁嗟时事已可知。大夫下马心应悲，朝更代改宅何有？大夫名在马骨朽。惟有此石长不刓，大书深刻苔花寒。摩挲欲具袍笏拜，当作到氏奇礓看。
古诗
作者：丘逢甲
朝代：清

富贵果何物？遭者罔不诎。腼然衣冠徒，奔走愧行乞。平生干镆锋，安能顿使屈？乾坤值震荡，眼底鲜英物。不恨见越公，恨不遇红拂。知己得美人，散此万古郁。黄羲忽然没，太古不可复。古有伤心人，所遇但痛哭。人各赋性情，天生是使独。天乎何不仁！挤与世相逐。鸟兽岂吾群？纷然况满目！誓将万古泪，上报彼苍酷。天有时而倾，地有时而缩。放声同一哀，海水化平陆。神鱼砀失水，跛鳖相瑕疵。威凤无桐巢，笼雀揶揄之。按剑遭不平，慷然生古悲。苍茫自天意，窥者安能知？我怀古达士，所履皆其夷。岂无非意干？飘风当坠枝。偶然出游戏，播弄随纤儿。手抚铁如意，一笑方支颐。沧海方横流，志士无安居。皇皇太自苦，露处王尼车。车亦不得息，志亦不得舒。摧车抑其志，自火用世书。不合固其常，何不慎所如？躬耕可苟全，且觅南阳庐。凉风剥高林，万树忽全裸。英华不可恃，荣者已先堕。人生怀百忧，所见毋乃左！乾坤忽流劫，万汇尽一火。死者为哀燐，存者仅硕果。出门念交旧，万里剩孤我。嗟哉何酷毒，此罪天应坐。留此七尺躯，马革不得裹。畀为愁城主，所值无一可。闻有古化人，天不能福祸。我欲往从之，道远多坎坷。采桂持作楫，纫兰持作柁。茫茫此愁海，远泛凌风舸。
古诗·其一
作者：丘逢甲
朝代：清
体裁：古风

富贵果何物，遭者罔不诎。腼然衣冠徒，奔走愧行乞。平生干镆锋，安能顿使屈？乾坤值震荡，眼底鲜英物。不恨见越公，恨不遇红拂。知己得美人，散此万古郁。
古诗·其一
作者：丘逢甲
朝代：清

富贵果何物？遭者罔不诎。腼然衣冠徒，奔走愧行乞。平生干镆锋，安能顿使屈？乾坤值震荡，眼底鲜英物。不恨见越公，恨不遇红拂。知己得美人，散此万古郁。
古诗·其三
作者：丘逢甲
朝代：清
体裁：古风

神鱼砀失水，跛鳖相瑕疵。威凤无桐巢，笼雀揶揄之。按剑遭不平，慷然生古悲。苍茫自天意，窥者安能知？我怀古达士，所履皆其夷。岂无非意干，飘风当坠枝。偶然出游戏，播弄随纤儿。手抚铁如意，一笑方支颐。
古诗·其三
作者：丘逢甲
朝代：清

神鱼砀失水，跛鳖相瑕疵。威凤无桐巢，笼雀揶揄之。按剑遭不平，慷然生古悲。苍茫自天意，窥者安能知？我怀古达士，所履皆其夷。岂无非意干？飘风当坠枝。偶然出游戏，播弄随纤儿。手抚铁如意，一笑方支颐。
古诗·其二
作者：丘逢甲
朝代：清

黄羲忽然没，太古不可复。古有伤心人，所遇但痛哭。人各赋性情，天生是使独。天乎何不仁！挤与世相逐。鸟兽岂吾群？纷然况满目！誓将万古泪，上报彼苍酷。天有时而倾，地有时而缩。放声同一哀，海水化平陆。
古诗·其二
作者：丘逢甲
朝代：清
体裁：古风

黄羲忽然没，太古不可复。古有伤心人，所遇但痛哭。人各赋性情，天生是使独。天乎何不仁，挤与世相逐。鸟兽岂吾群，纷然况满目！誓将万古泪，上报彼苍酷。天有时而倾，地有时而缩。放声同一哀，海水化平陆。
古诗·其五
作者：丘逢甲
朝代：清

凉风剥高林，万树忽全裸。英华不可恃，荣者已先堕。人生怀百忧，所见毋乃左！乾坤忽流劫，万汇尽一火。死者为哀燐，存者仅硕果。出门念交旧，万里剩孤我。嗟哉何酷毒，此罪天应坐。留此七尺躯，马革不得裹。畀为愁城主，所值无一可。闻有古化人，天不能福祸。我欲往从之，道远多坎坷。采桂持作楫，纫兰持作柁。茫茫此愁海，远泛凌风舸。
古诗·其四
作者：丘逢甲
朝代：清

沧海方横流，志士无安居。皇皇太自苦，露处王尼车。车亦不得息，志亦不得舒。摧车抑其志，自火用世书。不合固其常，何不慎所如？躬耕可苟全，且觅南阳庐。
古铜兵器歌
作者：丘逢甲
朝代：清

朱黛斑斓古铜斧，挥日断戈同出土。就中古剑尤陆离，想见前皇奋神武。五兵之铸铜为先，用铜尤在用铁前。土花洗出古兵器，白日顿见三千年。此地开疆始秦汉，此器殊难年代断。玉鱼葬地忽有此，萧瑟河山战云散。方今兵器尚火攻，从横海上兵尤凶。伏尸百万闪电顷，古兵虽在皆閒铜。藏之地下无不可，古魂夜啸青燐火。出付人间考古人，九天日月消兵祸。
台湾竹枝词
作者：丘逢甲
朝代：清

一剑霜寒二十秋，大王风急送归舟。雄心尚有潭边树，夜夜龙光射斗牛。
台湾竹枝词
作者：丘逢甲
朝代：清

东宁西畔树降旗，六月天兴震叠师。从此东周遗老尽，更无人赋采薇诗。北园荒草几经春，监国不亡国岂沦。若究祸端肇亡国，九原应怨董夫人。鼾睡他人未肯容，开山新议达宸衷。荒山逐渐开硗确，草草何能便浚封。教士都凭器识先，海东旧院剧云连。岱云去作三山雨，灯火荒凉四十年。峰头烈焰火光奇，南纪岗峦仰大维。寄语沸泉休太热，出山终有冻流时。菊满东篱荷满池，少寒多暖鹭洲诗。星轺不到鸡笼岛，寒彻罗衣总未知。任他颜色照银泥，一样朱唇黑齿齐。螓首蛾眉都易事，教人难觅是瓠犀。番社曈昽曙色开，鎗雷箭雨打围回。黍罂酒热朝餐早，手擘奇柑煮鹿胎。门栏惨绿蜃楼新，道左耶稣最诱民。七十七堂宣跪拜，痴顽齐礼泰西人。竹子高高百尺幡，盂兰胜会话中原。寻常一饭艰难甚，粱肉如山饷鬼门。罂粟花开别样鲜，阿芙蓉毒满台天。可怜驵侩皆诗格，耸起一双山字肩。大东门接小东过，衾艳衣香羡此多。闻说花田重徵税，花排花串价增高。盘顶红绸里髻丫，细腰雏女学当家。携篮逐队随娘去，九十九峰采竹芽。铁笛吹来竹外烟，梅花消息素怀牵。瑶台芳讯来何暮，惆怅溪桥欲雪天。为怜归燕一开门，斜日红棉易断魂。燕子自双人自独，此情消得几黄昏。贺酒新婚社宴罗，双携雀嫂与沙哥。鼻箫吹裂前峰月，齐叩铜镮起跳歌。白露满天蝙蝠飞，寒阶枯坐水生衣。竹丝闻续烧三丈，心烬待郎郎未归。生平未睹此中天，好向居人叩末颠。遍地槟榔传几代，从头乞为话便便。一年天气晴和来，四序名花次第开。手把酒杯酬徐福，如今我辈亦蓬莱。唐山流寓话巢痕，潮惠漳泉齿最繁。二百年来蕃衍后，寄生小草已深根。印收监国剧堪嗟，泪洒孤坟日已斜。城北城西千万树，哀魂应化杜鹃花。自设屏藩障海滨，荒陬从此沐皇仁。将军不死降王去，无复田横五百人。师泉拜后阵云屯，夜半潮高鹿耳门。如此江山偏舍去，年年芳草怨王孙。浮槎真个到天边，轻暖轻寒别有天。树是珊瑚花是玉，果然过海便神仙。水仙宫外水通潮，潮去潮来暮又朝。几阵好风吹得到，碧桃花下听吹箫。竹边竹接屋边屋，花外花连楼外楼。客燕不来泥滑滑，满城风雨正骑秋。牛车辘辘走如雷，日日城东去复回。红豆满车都载过，相思载不出城来。相约明朝好进香，翻新花样到衣裳。低梳两鬓花双插，要斗时新上海妆。唱罢迎神又送神，港南港北草如茵。谁家马上佳公子，不看神仙祇看人。好吟应是太痴生，笔墨因缘记不清。谁把四弦弹夜月，新词唱遍赤嵌城。鲲鯓香雨竹溪孤，海气笼沙罨画图。衬出觉王金偈地，斑支花蕊绿珊瑚。番檨花开又一年，不寒不暖早春天。开正复喜开春宴，赢得诗狂更酒颠。新岁尝新已荐瓜，春风消息到儿家。绿磁正汲南坛水，一树玫瑰夜点茶。晚凉新曲按琵琶，茉莉花开日已斜。一担香风满城送，深宵散作助情花。半种花园半种田，儿家生计总由天。楝花风后黄梅雨，满地珍珠不计钱。黑海惊涛大小洋，草鸡亲手辟洪荒。一重苦雾一重瘴，人在腥风蜑雨乡。风光绝胜说江城，树里湖容一片明。拟刺朱家船子去，万荷花里读书声。红罗检点嫁衣裳，艳说糖团馈婿乡。十斛槟榔万蕉果，高歌黄竹女儿箱。
台湾竹枝词
作者：丘逢甲
朝代：清

馆娃遗址许禅栖，云水僧归月已西。话到兴亡同坠泪，可能诸佛尽眉低。
台湾竹枝词·其一
作者：丘逢甲
朝代：清

东宁西畔树降旗，六月天兴震叠师。从此东周遗老尽，更无人赋采薇诗。
台湾竹枝词·其七
作者：丘逢甲
朝代：清

任他颜色照银泥，一样朱唇黑齿齐。螓首蛾眉都易事，教人难觅是瓠犀。
台湾竹枝词·其三
作者：丘逢甲
朝代：清

鼾睡他人未肯容，开山新议达宸衷。荒山逐渐开硗确，草草何能便浚封。
台湾竹枝词·其三十
作者：丘逢甲
朝代：清

好吟应是太痴生，笔墨因缘记不清。谁把四弦弹夜月，新词唱遍赤嵌城。
台湾竹枝词·其三十一
作者：丘逢甲
朝代：清

鲲鯓香雨竹溪孤，海气笼沙罨画图。衬出觉王金偈地，斑支花蕊绿珊瑚。
台湾竹枝词·其三十七
作者：丘逢甲
朝代：清

风光绝胜说江城，树里湖容一片明。拟刺朱家船子去，万荷花里读书声。
台湾竹枝词·其三十三
作者：丘逢甲
朝代：清

新岁尝新已荐瓜，春风消息到儿家。绿磁正汲南坛水，一树玫瑰夜点茶。
台湾竹枝词·其三十二
作者：丘逢甲
朝代：清

番檨花开又一年，不寒不暖早春天。开正复喜开春宴，赢得诗狂更酒颠。
台湾竹枝词·其三十五
作者：丘逢甲
朝代：清

半种花园半种田，儿家生计总由天。楝花风后黄梅雨，满地珍珠不计钱。
台湾竹枝词·其三十八
作者：丘逢甲
朝代：清

红罗检点嫁衣裳，艳说糖团馈婿乡。十斛槟榔万蕉果，高歌黄竹女儿箱。
台湾竹枝词·其三十六
作者：丘逢甲
朝代：清

黑海惊涛大小洋，草鸡亲手辟洪荒。一重苦雾一重瘴，人在腥风蜑雨乡。
台湾竹枝词·其三十四
作者：丘逢甲
朝代：清

晚凉新曲按琵琶，茉莉花开日已斜。一担香风满城送，深宵散作助情花。
台湾竹枝词·其九
作者：丘逢甲
朝代：清

门栏惨绿蜃楼新，道左耶稣最诱民。七十七堂宣跪拜，痴顽齐礼泰西人。
台湾竹枝词·其二
作者：丘逢甲
朝代：清

北园荒草几经春，监国不亡国岂沦。若究祸端肇亡国，九原应怨董夫人。
台湾竹枝词·其二十
作者：丘逢甲
朝代：清

唐山流寓话巢痕，潮惠漳泉齿最繁。二百年来蕃衍后，寄生小草已深根。
台湾竹枝词·其二十一
作者：丘逢甲
朝代：清

印收监国剧堪嗟，泪洒孤坟日已斜。城北城西千万树，哀魂应化杜鹃花。
台湾竹枝词·其二十七
作者：丘逢甲
朝代：清

牛车辘辘走如雷，日日城东去复回。红豆满车都载过，相思载不出城来。
台湾竹枝词·其二十三
作者：丘逢甲
朝代：清

师泉拜后阵云屯，夜半潮高鹿耳门。如此江山偏舍去，年年芳草怨王孙。
台湾竹枝词·其二十九
作者：丘逢甲
朝代：清

唱罢迎神又送神，港南港北草如茵。谁家马上佳公子，不看神仙祇看人。
台湾竹枝词·其二十九
作者：丘逢甲
朝代：清
体裁：词

唱罢迎神又送神，港南港北草如茵。谁家马上佳公子，不看神仙祗看人。
台湾竹枝词·其二十二
作者：丘逢甲
朝代：清

自设屏藩障海滨，荒陬从此沐皇仁。将军不死降王去，无复田横五百人。
台湾竹枝词·其二十五
作者：丘逢甲
朝代：清

水仙宫外水通潮，潮去潮来暮又朝。几阵好风吹得到，碧桃花下听吹箫。
台湾竹枝词·其二十八
作者：丘逢甲
朝代：清

相约明朝好进香，翻新花样到衣裳。低梳两鬓花双插，要斗时新上海妆。
台湾竹枝词·其二十六
作者：丘逢甲
朝代：清

竹边竹接屋边屋，花外花连楼外楼。客燕不来泥滑滑，满城风雨正骑秋。
台湾竹枝词·其二十四
作者：丘逢甲
朝代：清

浮槎真个到天边，轻暖轻寒别有天。树是珊瑚花是玉，果然过海便神仙。
台湾竹枝词·其五
作者：丘逢甲
朝代：清

峰头烈焰火光奇，南纪岗峦仰大维。寄语沸泉休太热，出山终有冻流时。
台湾竹枝词·其八
作者：丘逢甲
朝代：清

番社曈昽曙色开，鎗雷箭雨打围回。黍罂酒热朝餐早，手擘奇柑煮鹿胎。
台湾竹枝词·其六
作者：丘逢甲
朝代：清

菊满东篱荷满池，少寒多暖鹭洲诗。星轺不到鸡笼岛，寒彻罗衣总未知。
台湾竹枝词·其十
作者：丘逢甲
朝代：清

竹子高高百尺幡，盂兰胜会话中原。寻常一饭艰难甚，粱肉如山饷鬼门。
台湾竹枝词·其十一
作者：丘逢甲
朝代：清

罂粟花开别样鲜，阿芙蓉毒满台天。可怜驵侩皆诗格，耸起一双山字肩。
台湾竹枝词·其十七
作者：丘逢甲
朝代：清

白露满天蝙蝠飞，寒阶枯坐水生衣。竹丝闻续烧三丈，心烬待郎郎未归。
台湾竹枝词·其十三
作者：丘逢甲
朝代：清

盘顶红绸里髻丫，细腰雏女学当家。携篮逐队随娘去，九十九峰采竹芽。
台湾竹枝词·其十九
作者：丘逢甲
朝代：清

一年天气晴和来，四序名花次第开。手把酒杯酬徐福，如今我辈亦蓬莱。
台湾竹枝词·其十二
作者：丘逢甲
朝代：清

大东门接小东过，衾艳衣香羡此多。闻说花田重徵税，花排花串价增高。
台湾竹枝词·其十五
作者：丘逢甲
朝代：清

为怜归燕一开门，斜日红棉易断魂。燕子自双人自独，此情消得几黄昏。
台湾竹枝词·其十八
作者：丘逢甲
朝代：清

生平未睹此中天，好向居人叩末颠。遍地槟榔传几代，从头乞为话便便。
台湾竹枝词·其十六
作者：丘逢甲
朝代：清

贺酒新婚社宴罗，双携雀嫂与沙哥。鼻箫吹裂前峰月，齐叩铜镮起跳歌。
台湾竹枝词·其十四
作者：丘逢甲
朝代：清

铁笛吹来竹外烟，梅花消息素怀牵。瑶台芳讯来何暮，惆怅溪桥欲雪天。
台湾竹枝词·其四
作者：丘逢甲
朝代：清

教士都凭器识先，海东旧院剧云连。岱云去作三山雨，灯火荒凉四十年。
君山
作者：丘逢甲
朝代：清

君山自是众山君，卓立中峰上插云。曾上君山最高顶，东南一气荡氤氲。
吴秀才赠水仙花赋谢
作者：丘逢甲
朝代：清

生花妙手夺春工，莫笑金银气太浓。网得西施肯相赠，风裳水佩出吴宫。矾弟兰兄总绝尘，入门便作十分春。珊珊一片凌波影，更遣陈王赋洛神。
吴秀才赠水仙花赋谢·其一
作者：丘逢甲
朝代：清

生花妙手夺春工，莫笑金银气太浓。网得西施肯相赠，风裳水佩出吴宫。
吴秀才赠水仙花赋谢·其二
作者：丘逢甲
朝代：清

矾弟兰兄总绝尘，入门便作十分春。珊珊一片凌波影，更遣陈王赋洛神。
吴顈芝太守过访兼示守廉纪事诗
作者：丘逢甲
朝代：清

风雨鸣鸡夜向晨，将诗重话峤南春。八千里外还珠郡，十七年中珥笔臣。编集已成前岁月，卖刀犹念旧军民。昏昏海气仍今日，谁为天涯洗劫尘。
和平里行
作者：丘逢甲
朝代：清
体裁：古风

莲花峰头望帝舟，双忠祠前吟古愁。日星河岳浩然气，大笔更向蚝墩留。里人敬忠宝遗字，未入南中金石志。我来下马读残碑，吊古茫茫满襟泪。三闽四广何苍黄，胡尘上掩天无光。力支残局赖丞相，间关万里来潮阳。双髻峰高练江曲，长桥小市驻行纛。破碎河山小补完，警枕中宵睡初熟。于时人心方翕然，盗魁擒馘尸军前。四方响应大和会，祥兴天子平胡年。里改今名定斯义，岂为南中好天气！幕府流离半死生，可惜无人述公意。更取千秋名镇名，军中凤叔为留铭。当时赤手扶天意，誓欲畀勿东南倾。五坡岭边鼓声死，丞相北行残局已。复壁犹藏痛哭人，此邑民原多义士。东山谁筑丞相祠，英风如见提师时。手酹睢阳守臣酒，口吟杜陵野老诗。残疆更祝和平福，自为里人画此幅。墨沈淋漓玉带生，镌上穹碑石痕绿。屡经劫火碑难烧，碑趺赑屃临虹桥。江流桥下天水碧，行客能言炎宋朝。大峰北宋公南宋，凄凉君国弥增恸。此桥曾过勤王师，斜日寒潮满桥洞。鲁戈回日难中天，潮生潮落穹碑前。粤潮有信杭无信，空嗟三日签降笺。南来未尽支天策，碧血丹心留片石。壮哉里门有此观，大书三字碑七尺。字高二尺奇而雄，笔力直迫颜鲁公。旁书九字庐陵某，过者千古怀孤忠。碑阴何人识何语，询之里人不能举。独有公书永不磨，卓立四朝阅风雨。蚝何为者避公书，帖然徙去如鳄鱼。尔虽么䯢识忠义，愧彼卖国降虏奴。安得石阑周四角，上覆以亭备榱桷。公书纵道神物护，亦恐年深或斑剥。平生我忝忠义人，浪萍还剩浮沉身。壶卢墩畔思故里，义师散尽哀孤臣。凌风楼头为公吊，振华楼头梦公召。眼前突兀见公书，古道居然颜色照。斗牛下瞰风云扶，愿打千本归临摹。何时和平真慰愿，五洲一统胡尘无。
和平里行
作者：丘逢甲
朝代：清

莲花峰头望帝舟，双忠祠前吟古愁。日星河岳浩然气，大笔更向蚝墩留。里人敬忠宝遗字，未入南中金石志。我来下马读残碑，吊古茫茫满襟泪。三闽四广何苍黄，胡尘上掩天无光。力支残局赖丞相，间关万里来潮阳。双髻峰高练江曲，长桥小市驻行纛。破碎河山小补完，警枕中宵睡初熟。于时人心方翕然，盗魁擒馘尸军前。四方响应大和会，祥兴天子平胡年。里改今名定斯义，岂为南中好天气！幕府流离半死生，可惜无人述公意。更取千秋名镇名，军中凤叔为留铭。当时赤手扶天意，誓欲畀勿东南倾。五坡岭边鼓声死，丞相北行残局已。复壁犹藏痛哭人，此邑民原多义士。东山谁筑丞相祠？英风如见提师时。手酹睢阳守臣酒，口吟杜陵野老诗。残疆更祝和平福，自为里人画此幅。墨沈淋漓玉带生，镌上穹碑石痕绿。屡经劫火碑难烧，碑趺赑屃临虹桥。江流桥下天水碧，行客能言炎宋朝。大峰北宋公南宋，凄凉君国弥增恸。此桥曾过勤王师，斜日寒潮满桥洞。鲁戈回日难中天，潮生潮落穹碑前。粤潮有信杭无信，空嗟三日签降笺。南来未尽支天策，碧血丹心留片石。壮哉里门有此观，大书三字碑七尺。字高二尺奇而雄，笔力直迫颜鲁公。旁书九字庐陵某，过者千古怀孤忠。碑阴何人识何语？询之里人不能举。独有公书永不磨，卓立四朝阅风雨。蚝何为者避公书，帖然徙去如鳄鱼。尔虽么䯢识忠义，愧彼卖国降虏奴。安得石阑周四角，上覆以亭备榱桷。公书纵道神物护，亦恐年深或斑剥。平生我忝忠义人，浪萍还剩浮沉身。壶卢墩畔思故里，义师散尽哀孤臣。凌风楼头为公吊，振华楼头梦公召。眼前突兀见公书，古道居然颜色照。斗牛下瞰风云扶，愿打千本归临摹。何时和平真慰愿，五洲一统胡尘无。
和晓沧买犊
作者：丘逢甲
朝代：清

陆地千角牛，不羡万户侯。何况量用谷，致富与国侔。颇惜多牛翁，题午常贻羞。老苍昨傲我，新买犊一头。沾沾诗自喜，老笔尤清遒。预计长子孙，治生可无忧。皋比径欲撤，不复事束脩。手挟货殖传，叱犊行春畴。梅州于分野，上应牵牛星。下有一丈夫，牵牛饮烟汀。临溪织女居，三五光荧荧。乘槎客过此，疑遇星精灵。谁知老词客，牧犊春山青。自唱宁戚歌，叩角呼儿听。风尘方澒洞，极目天冥冥。奇士天下无，且熟相牛经。黄河决山左，饥民遍淮徐。耕牛已宰尽，皮角不复馀。使者尔北来，治河策何如？治河无上策，荒政无完书。颇闻泽中人，时劫行客车。潢池竟弄兵，扰扰烦剿除。安得龚渤海，解剑畀安居。诵君买犊诗，令我生欷歔。秉鞭尔何人，得毋牧道疏？缅怀古民牧，神往两汉初。平生慕马援，边郡事田牧。此志苦不成，牛后随人逐。我家东海东，弃置委荒服。田间旧牛宫，群夷酣食宿。诛求遍鸡豚，何况牛大畜。田家苦此累，不令㹀养犊。惟昔大牢公，实致维州覆。彼哉伊何人，得毋乃其族！遗民痛贻祸，恨欲食其肉。至今乱未已，东望为痛哭。何时得伏波，重使交趾复？我归耕我田，汉书牛背读。
和晓沧买犊·其一
作者：丘逢甲
朝代：清

陆地千角牛，不羡万户侯。何况量用谷，致富与国侔。颇惜多牛翁，题午常贻羞。老苍昨傲我，新买犊一头。沾沾诗自喜，老笔尤清遒。预计长子孙，治生可无忧。皋比径欲撤，不复事束脩。手挟货殖传，叱犊行春畴。
和晓沧买犊·其三
作者：丘逢甲
朝代：清

黄河决山左，饥民遍淮徐。耕牛已宰尽，皮角不复馀。使者尔北来，治河策何如？治河无上策，荒政无完书。颇闻泽中人，时劫行客车。潢池竟弄兵，扰扰烦剿除。安得龚渤海，解剑畀安居。诵君买犊诗，令我生欷歔。秉鞭尔何人，得毋牧道疏？缅怀古民牧，神往两汉初。
和晓沧买犊·其二
作者：丘逢甲
朝代：清

梅州于分野，上应牵牛星。下有一丈夫，牵牛饮烟汀。临溪织女居，三五光荧荧。乘槎客过此，疑遇星精灵。谁知老词客，牧犊春山青。自唱宁戚歌，叩角呼儿听。风尘方澒洞，极目天冥冥。奇士天下无，且熟相牛经。
和晓沧买犊·其四
作者：丘逢甲
朝代：清

平生慕马援，边郡事田牧。此志苦不成，牛后随人逐。我家东海东，弃置委荒服。田间旧牛宫，群夷酣食宿。诛求遍鸡豚，何况牛大畜。田家苦此累，不令㹀养犊。惟昔大牢公，实致维州覆。彼哉伊何人，得毋乃其族！遗民痛贻祸，恨欲食其肉。至今乱未已，东望为痛哭。何时得伏波，重使交趾复？我归耕我田，汉书牛背读。
和晓沧岁暮感怀次元韵
作者：丘逢甲
朝代：清

万里边声倚枕听，盗羊何止有丁零！将军妄托天公号，术士虚谈地母经。剩有封章说初月，可无杯酒劝长星。空山汉腊依然守，目断中原一发青。轮转谁知地四游，踆乌冷入北门幽。秘书无效嗟刘向，秽史能传笑魏收。消歇国谣王共马，支离党局李仇牛。枝枝向背分寒暖，且看梅花为小留。
和晓沧岁暮感怀次元韵·其一
作者：丘逢甲
朝代：清

万里边声倚枕听，盗羊何止有丁零！将军妄托天公号，术士虚谈地母经。剩有封章说初月，可无杯酒劝长星。空山汉腊依然守，目断中原一发青。
和晓沧岁暮感怀次元韵·其二
作者：丘逢甲
朝代：清

轮转谁知地四游，踆乌冷入北门幽。秘书无效嗟刘向，秽史能传笑魏收。消歇国谣王共马，支离党局李仇牛。枝枝向背分寒暖，且看梅花为小留。
和絜斋世丈西园秋兴，次翁覃溪阁学韵
作者：丘逢甲
朝代：清

南戒山河色，纷罗指上纹。登台劳远目，叠磴起层云。近海无安土，孤城易夕曛。北来飞雁急，秋信更相闻。旧是尚书宅，寒花带石移。空传堂逸老，且著客吟诗。水引枯池活，方求病树治。无人行径处，野蔓尚离离。略得山林意，开书读树根。移兰粗辟畹，隔竹曲通门。故里无归计，新亭有泪痕。罗浮仍管领，丹诀共诗论。东海容高卧，西风紧作凉。官闲生道气，楼小受池光。老圃传新法，名山发旧藏。无穷飞动意，觅句自巡廊。车笠交游广，相逢且越歌。闻鸡长剑动，挥麈落花多。庭实三秋桂，乡思十里荷。西园图雅集，未许俗宾过。粉壁留题处，重传驱鳄文。亭台含远意，钟鼎诵先芬。官借栽花暇，人疑运甓勤。臣心难自遣，目极海天云。
和絜斋世丈西园秋兴，次翁覃溪阁学韵·其一
作者：丘逢甲
朝代：清

南戒山河色，纷罗指上纹。登台劳远目，叠磴起层云。近海无安土，孤城易夕曛。北来飞雁急，秋信更相闻。
和絜斋世丈西园秋兴，次翁覃溪阁学韵·其三
作者：丘逢甲
朝代：清

略得山林意，开书读树根。移兰粗辟畹，隔竹曲通门。故里无归计，新亭有泪痕。罗浮仍管领，丹诀共诗论。
和絜斋世丈西园秋兴，次翁覃溪阁学韵·其二
作者：丘逢甲
朝代：清

旧是尚书宅，寒花带石移。空传堂逸老，且著客吟诗。水引枯池活，方求病树治。无人行径处，野蔓尚离离。
和絜斋世丈西园秋兴，次翁覃溪阁学韵·其五
作者：丘逢甲
朝代：清

车笠交游广，相逢且越歌。闻鸡长剑动，挥麈落花多。庭实三秋桂，乡思十里荷。西园图雅集，未许俗宾过。
和絜斋世丈西园秋兴，次翁覃溪阁学韵·其六
作者：丘逢甲
朝代：清

粉壁留题处，重传驱鳄文。亭台含远意，钟鼎诵先芬。官借栽花暇，人疑运甓勤。臣心难自遣，目极海天云。
和絜斋世丈西园秋兴，次翁覃溪阁学韵·其四
作者：丘逢甲
朝代：清

东海容高卧，西风紧作凉。官闲生道气，楼小受池光。老圃传新法，名山发旧藏。无穷飞动意，觅句自巡廊。
咏史四绝句和晓沧四首 其一 鲁仲连
作者：丘逢甲
朝代：清

六国不帝秦，赖有布衣在。怀古独登台，斜阳满东海。
咏史四绝句和晓沧四首 其三 赵佗
作者：丘逢甲
朝代：清

终筑朝汉台，未预诛秦会。吕雉不能臣，伟哉南武帝。
咏史四绝句和晓沧四首 其二 田横
作者：丘逢甲
朝代：清

有士五百人，岛中犹可国。何事奉头来？秋风洛阳陌。
咏史四绝句和晓沧四首 其四 钱镠
作者：丘逢甲
朝代：清

十四方州富，三千战弩强。平生愧昭谏，独未讨朱梁。
咏史四绝句和晓沧四首·鲁仲连
作者：丘逢甲
朝代：清

六国不帝秦，赖有布衣在。怀古独登台，斜阳满东海。有士五百人，岛中犹可国。何事奉头来？秋风洛阳陌。终筑朝汉台，未预诛秦会。吕雉不能臣，伟哉南武帝。十四方州富，三千战弩强。平生愧昭谏，独未讨朱梁。
哭李芷汀
作者：丘逢甲
朝代：清

布衣牢落病兼贫，南徼惊闻噩耗真。四海名流同哭寝，千秋文苑此传人。谈兵慷慨曾前席，钩党纷纭竟洁身。地下鬼雄应问讯，中原如沸未维新。
啸桐北上归，卧病沪渎，屡书来索诗，以纪当时之事，今春复申前约，距亡日仅浃旬耳二首
作者：丘逢甲
朝代：清

牢落文章第一人，天门垂翅竟何因？百年记注无前例，万事枢机有要津。异日朱云空愤激，当时绛灌少交亲。红莲幕客苍梧守，未许青蒲作直臣。无路排云叫九阍，天涯何处与招魂。千秋公论归风汉，四海才人哭寝门。斗酒只鸡追夙约，尺书双鲤剩春痕。平生风义吾尤愧，一恸荒江昼欲昏。
啸桐北上归，卧病沪渎，屡书来索诗，以纪当时之事，今春复申前约，距亡日仅浃旬耳二首·其一
作者：丘逢甲
朝代：清

牢落文章第一人，天门垂翅竟何因？百年记注无前例，万事枢机有要津。异日朱云空愤激，当时绛灌少交亲。红莲幕客苍梧守，未许青蒲作直臣。
啸桐北上归，卧病沪渎，屡书来索诗，以纪当时之事，今春复申前约，距亡日仅浃旬耳二首·其二
作者：丘逢甲
朝代：清

无路排云叫九阍，天涯何处与招魂。千秋公论归风汉，四海才人哭寝门。斗酒只鸡追夙约，尺书双鲤剩春痕。平生风义吾尤愧，一恸荒江昼欲昏。
喜谢颂臣由台至
作者：丘逢甲
朝代：清

鸡黍三年约，莺花二月时。春随故人至，书慰老亲思。海上惊相见，山中喜可知。春篘酒方熟，莫遽数归期。
喜雨兼寿絜斋观察丈
作者：丘逢甲
朝代：清

乞天三日海云阴，一雨居然胜雨金。花气满城珠市润，水痕绕郭缦田深。少酬大旱为霖愿，同有长生报晰心。春酒介眉兼志喜，兕觥遥为使君斟。
喜雨词
作者：丘逢甲
朝代：清
体裁：古风

天子祈年大高殿，雪花六出春开寔。南州望雨与雪同，独惜晴云满春甸。开元古寺环香烟，官民齐拜迎雨仙。神仙从古念乡里，呼雷召雨惊南天。春波夜涨韩江水，绕郭秧歌雨中起。颇闻米市价少平，抖擞饥肠足心喜。琼崖去岁忧淫霖，春风未息哀鸿音。彼嬴此绌同一雨，人自忧喜天何心。天心即今正难测，惯布旱云作灾色。灵湫沈沈任龙卧，未许雷雨周九域。我家旧住粳稻乡，春田水足难为荒。自从弃置南走越，占晴卜雨同农忙。粤中人满土复瘠，稻舟转海蛮云碧。安得王师时雨若，复收暹交隶尺籍。年来无地能埋忧，战云黯黯东半球。暂教一雨百忧失，已似洗甲天河流。濒海春温颇丛疾，病农顿起扶犁出。东坡饱食惠州饭，得雨无须养生术。雨仙归去驱云车，满城开遍红棉花。春光虽去幸逢闰，赏春醵饮吹邻家。
喜雨词
作者：丘逢甲
朝代：清

天子祈年大高殿，雪花六出春开寔。南州望雨与雪同，独惜晴云满春甸。开元古寺环香烟，官民齐拜迎雨仙。神仙从古念乡里，呼雷召雨惊南天。春波夜涨韩江水，绕郭秧歌雨中起。颇闻米市价少平，抖擞饥肠足心喜。琼崖去岁忧淫霖，春风未息哀鸿音。彼嬴此绌同一雨，人自忧喜天何心。天心即今正难测，惯布旱云作灾色。灵湫沈沈任龙卧，未许雷雨周九域。我家旧住粳稻乡，春田水足难为荒。自从弃置南走越，占晴卜雨同农忙。粤中人满土复瘠，稻舟转海蛮云碧。安得王师时雨若？复收暹交隶尺籍。年来无地能埋忧，战云黯黯东半球。暂教一雨百忧失，已似洗甲天河流。濒海春温颇丛疾，病农顿起扶犁出。东坡饱食惠州饭，得雨无须养生术。雨仙归去驱云车，满城开遍红棉花。春光虽去幸逢闰，赏春醵饮吹邻家。
嗟哉行
作者：丘逢甲
朝代：清

钢是铁所为，铮铮抑何美！安知经火炼，竟化柔绕指。噫吁乎嗟哉，行百者半九十里，晚节末路之难乃如此。君不见扶风大儒宫中才子，当时果以投荒死，岂不贤名溢青史？左手抚图右引剑，人生变节须臾耳。适从何来集于此，逼人富贵徒为尔。大衔赫赫书铭旌，相公竟葬咸阳矣。邓绾好官曾几时？人笑褚公今冷齿。
四叠前韵
作者：丘逢甲
朝代：清

眉史修成待酒酬，江南花草不曾秋。牙樯锦缆三千里，淡粉轻烟十二楼。水阁笙歌开曲宴，河桥灯火数行舟。龙蟠虎踞应犹昔，惆怅西风白下游。竹西歌吹旧繁华，落日雷塘噪暮鸦。绿舫呼筝歌玉树，青帘沽酒醉银槎。才人十错猜新谜，游女双弯踏浅沙。欲写古欢隋苑夕，二分明月玉钩斜。夫差不愿甬东迁，吊古苏台意惘然。香径有花栖晚蝶，梧宫无树语哀蝉。凄凉儿女千秋泪，佳丽江山万念牵。何处夜深腾剑气，虎丘衰草自年年。才人例喜骋雄词，此水能当十万师。南渡君臣多失策，西湖风月最宜诗。梅边移舫飘香雪，柳外通桥落彩霓。未许吴山轻立马，等閒留作画中思。谁遣西施出苧萝，兴亡事在女戎多。卧薪夜室仍教舞，采蕺春山更试歌。千古风流成怨毒，廿年雪耻未蹉跎。浣沙溪女应相忆，一舸鸱夷恨不磨。流落英雄老据鞍，能教龙凤起鳞翰。江山残局三分定，豚犬诸郎一战难。名士鲫来春水长，女儿花发大堤宽。千秋形胜荆襄在，落日城头画角寒。扶桑日出海云开，来访琅琊刻石台。北徙河流关王气，东封泰岱忆雄才。少年结客黄金尽，方士求仙白骨灰。极目青齐平野阔，莫教形势失登莱。中原百战未消兵，落日黄河绕汴城。道士坠驴天下定，香孩夹马圣人生。重苏地脉金刀梦，遍散春风玉笛声。周鼎已沈何日起，洛阳回首不胜情。
四叠前韵
作者：丘逢甲
朝代：清

聊共曹参日饮醇，东风沉醉不知春。此身未愿谋三窟，吾学原期敌万人。细柳军筹寻剧孟，流苏步帐拥娇陈。年来豪兴都消尽，已署头衔号逸民。
四叠前韵·其一
作者：丘逢甲
朝代：清

眉史修成待酒酬，江南花草不曾秋。牙樯锦缆三千里，淡粉轻烟十二楼。水阁笙歌开曲宴，河桥灯火数行舟。龙蟠虎踞应犹昔，惆怅西风白下游。
四叠前韵·其七
作者：丘逢甲
朝代：清

扶桑日出海云开，来访琅琊刻石台。北徙河流关王气，东封泰岱忆雄才。少年结客黄金尽，方士求仙白骨灰。极目青齐平野阔，莫教形势失登莱。
四叠前韵·其三
作者：丘逢甲
朝代：清

夫差不愿甬东迁，吊古苏台意惘然。香径有花栖晚蝶，梧宫无树语哀蝉。凄凉儿女千秋泪，佳丽江山万念牵。何处夜深腾剑气，虎丘衰草自年年。
四叠前韵·其二
作者：丘逢甲
朝代：清

竹西歌吹旧繁华，落日雷塘噪暮鸦。绿舫呼筝歌玉树，青帘沽酒醉银槎。才人十错猜新谜，游女双弯踏浅沙。欲写古欢隋苑夕，二分明月玉钩斜。
四叠前韵·其五
作者：丘逢甲
朝代：清

谁遣西施出苧萝，兴亡事在女戎多。卧薪夜室仍教舞，采蕺春山更试歌。千古风流成怨毒，廿年雪耻未蹉跎。浣沙溪女应相忆，一舸鸱夷恨不磨。
四叠前韵·其八
作者：丘逢甲
朝代：清

中原百战未消兵，落日黄河绕汴城。道士坠驴天下定，香孩夹马圣人生。重苏地脉金刀梦，遍散春风玉笛声。周鼎已沈何日起，洛阳回首不胜情。
四叠前韵·其六
作者：丘逢甲
朝代：清

流落英雄老据鞍，能教龙凤起鳞翰。江山残局三分定，豚犬诸郎一战难。名士鲫来春水长，女儿花发大堤宽。千秋形胜荆襄在，落日城头画角寒。
四叠前韵·其四
作者：丘逢甲
朝代：清

才人例喜骋雄词，此水能当十万师。南渡君臣多失策，西湖风月最宜诗。梅边移舫飘香雪，柳外通桥落彩霓。未许吴山轻立马，等閒留作画中思。
四月十六夜东山与台客话月
作者：丘逢甲
朝代：清

万事应教付酒杯，眼看云合又云开。中天月色雨馀好，大海潮声风送来。人物祗今思故国，江山从古属雄才。飘零剩有乡心在，夜半骑鲸梦渡台。
四用前韵奉答
作者：丘逢甲
朝代：清

沧海尘蒙镜殿光，公卿同哭牝朝亡。河阴兵问充华罪，乐府歌残妩媚章。往事数钱怜奼女，异邦传檄过宾王。枉崇圣母无生法，难遣神兵禦列强。延秋门冷夜啼乌，宝玦王孙泣路隅。已弃此身同腐鼠，有威平日假妖狐。北庭飞雪行头远，南斗流星应象殊。待唱迎鸾收野哭，五陵佳气未全无。
四用前韵奉答·其一
作者：丘逢甲
朝代：清

沧海尘蒙镜殿光，公卿同哭牝朝亡。河阴兵问充华罪，乐府歌残妩媚章。往事数钱怜奼女，异邦传檄过宾王。枉崇圣母无生法，难遣神兵禦列强。
四用前韵奉答·其二
作者：丘逢甲
朝代：清

延秋门冷夜啼乌，宝玦王孙泣路隅。已弃此身同腐鼠，有威平日假妖狐。北庭飞雪行头远，南斗流星应象殊。待唱迎鸾收野哭，五陵佳气未全无。
塔山雨归
作者：丘逢甲
朝代：清

鸣鸠声里晚霏霏，乱逐飞花点袷衣。林气微寒云气湿，满兜春雨塔山归。
夏夜与季平萧氏台听涛，追话旧事作
作者：丘逢甲
朝代：清

大海惊涛似昔时，高台同听不胜悲。五年乡泪愁中制，半夜军声梦里驰。铁弩何时开越国？素车终古走灵胥。如闻鹿耳鲲身畔，毅魄三更哭义旗。
大风雨歌
作者：丘逢甲
朝代：清
体裁：古风

乌轮晦光兔魄死，海上群龙方戏水。力撼乾纽摇坤维，骇听东南大风起。大风吹云云飞扬，八荒一气云茫茫。绝无天地但有海，祗恐人物沉汪洋。谁鞭电鞭鼓雷鼓，忽起蛟龙满空舞。池中方困人不知，世眼惊看得云雨。一风三日不得停，云昏雨黑宵冥冥。直疑天老易混沌，万古无复长空青。谁知淫烈有时定，妄用推测群相惊。风收云歇天地静，归龙捲雨微闻腥。大海无波平如镜，沐浴日月还晶明。山中道人蕴道妙，六根清净容长少。风声雨声寂不闻，独抚乾坤发长啸。
大风雨歌
作者：丘逢甲
朝代：清

乌轮晦光兔魄死，海上群龙方戏水。力撼乾纽摇坤维，骇听东南大风起。大风吹云云飞扬，八荒一气云茫茫。绝无天地但有海，祗恐人物沉汪洋。谁鞭电鞭鼓雷鼓？忽起蛟龙满空舞。池中方困人不知，世眼惊看得云雨。一风三日不得停，云昏雨黑宵冥冥。直疑天老易混沌，万古无复长空青。谁知淫烈有时定，妄用推测群相惊。风收云歇天地静，归龙捲雨微闻腥。大海无波平如镜，沐浴日月还晶明。山中道人蕴道妙，六根清净容长少。风声雨声寂不闻，独抚乾坤发长啸。
天上
作者：丘逢甲
朝代：清

天上何曾可寄愁，逍遥聊学漆园游。云山北向迷三晋，禾黍东迁痛二周。漠漠虫沙仙脱劫，冥冥龙夜客哀秋。荒鸡风雨无人语，四海当时一子由。
天南第一楼放歌
作者：丘逢甲
朝代：清

亚洲一片云头恶，群花摧折雌风虐。护花幡立海东南，裼裘公子方行乐。千红万紫开春中，团圆月照何王宫。粗豪莫笑虬髯客，妩媚全胜羊鼻公。第一楼头人第一，天女散花香满室。中宵醉卧海云红，梦遣黄人捧朝日。
天地
作者：丘逢甲
朝代：清

天地道方否，人才散于野。遭时乃云合，岂有平生雅？英雄造世宙，其才自天假。书或仅上口，名或不能写。古来真英雄，屈指几儒者？文人习目论，动叹人才寡。我自不英雄，奈何责天下！
天涯
作者：丘逢甲
朝代：清

天涯雁断少书还，梦入虚无缥渺间。兵火馀生心易碎，愁人未老鬓先斑。没蕃亲故沦沧海，归汉郎官遁故山。已分生离同死别，不堪挥涕说台湾。
奉题仙屏中丞舟行杂咏诗卷，并以留别
作者：丘逢甲
朝代：清

岭峤行班万里春，西庄花草倍精神。天涯诗卷供怀旧，江上旌旗到奉新。骨肉团圆乡里乐，知交绳绻性情真。海南翘首瞻卿月，老友于今是部民。章江流汇贡江清，官舫银灯吊古情。如此英雄犹讲学，本来儒者总知兵。枢臣不掣先生肘，父老咸知新建名。此去正衔巡抚命，匡时端合比文成。风义文章世共知，宾萌初喜谒幨帷。恩纶南峤新移节，健笔西江嫡派诗。榕叶雨过铃阁静，梅花月度戟门迟。英辞读罢人将别，狮海茫茫缆再维。
奉题仙屏中丞舟行杂咏诗卷，并以留别·其一
作者：丘逢甲
朝代：清

岭峤行班万里春，西庄花草倍精神。天涯诗卷供怀旧，江上旌旗到奉新。骨肉团圆乡里乐，知交绳绻性情真。海南翘首瞻卿月，老友于今是部民。
奉题仙屏中丞舟行杂咏诗卷，并以留别·其三
作者：丘逢甲
朝代：清

风义文章世共知，宾萌初喜谒幨帷。恩纶南峤新移节，健笔西江嫡派诗。榕叶雨过铃阁静，梅花月度戟门迟。英辞读罢人将别，狮海茫茫缆再维。
奉题仙屏中丞舟行杂咏诗卷，并以留别·其二
作者：丘逢甲
朝代：清

章江流汇贡江清，官舫银灯吊古情。如此英雄犹讲学，本来儒者总知兵。枢臣不掣先生肘，父老咸知新建名。此去正衔巡抚命，匡时端合比文成。
子游泥
作者：丘逢甲
朝代：清

下邑弦歌惠爱长，天教道学启南荒。千秋墓畔文章土，化作幽兰九畹香。
孟徵以粤秀山无咎室诗见示次韵
作者：丘逢甲
朝代：清

平生未悔作乖崖，亦解逢人辄道佳。閒处看云容独立，说场论古喜相排。一春积雨蛙生灶，满地残花蝶上阶。自笑穷愁天海窄，输君空阔好诗怀。楼台高占好林峦，曾写春愁此倚栏。云物与时同变换，文章有泪下孤寒。百年人事悲丝染，四海风尘把剑看。休被故山猿鹤笑，罗浮归访葛洪丹。
孟徵以粤秀山无咎室诗见示次韵·其一
作者：丘逢甲
朝代：清

平生未悔作乖崖，亦解逢人辄道佳。閒处看云容独立，说场论古喜相排。一春积雨蛙生灶，满地残花蝶上阶。自笑穷愁天海窄，输君空阔好诗怀。
孟徵以粤秀山无咎室诗见示次韵·其二
作者：丘逢甲
朝代：清

楼台高占好林峦，曾写春愁此倚栏。云物与时同变换，文章有泪下孤寒。百年人事悲丝染，四海风尘把剑看。休被故山猿鹤笑，罗浮归访葛洪丹。
季平为书“澹定村”三大字、并书赠“马来西极、龙卧南阳”二语为楹帖赋谢
作者：丘逢甲
朝代：清

三字千秋澹定村，大书留处万灵尊。他年乞与和平里，同證名贤雪爪痕。下笔真成千丈强，更将龙卧许南阳。何当窥井重炎火，天马西来汉道昌。
季平为书“澹定村”三大字、并书赠“马来西极、龙卧南阳”二语为楹帖赋谢·其一
作者：丘逢甲
朝代：清

三字千秋澹定村，大书留处万灵尊。他年乞与和平里，同證名贤雪爪痕。
季平为书“澹定村”三大字、并书赠“马来西极、龙卧南阳”二语为楹帖赋谢·其二
作者：丘逢甲
朝代：清

下笔真成千丈强，更将龙卧许南阳。何当窥井重炎火，天马西来汉道昌。
宝汉茶寮歌
作者：丘逢甲
朝代：清

青山不幸近城郭，万坟鳞葬成痏疮。安知近郭无完坟，前者已掘后者藏。每遭兵燹尤不幸，攻城筑垒多夷伤。抛残万骨没秋草，圹砖墓石墙营房。君不见五羊城外山上坟，明碑已少况宋唐！千年忽出买地碣，玉骨久化黄尘扬。土花洗出南汉字，传之好事珍琳琅。当时邑里藉考證，其奈书劣文侜张！清明风吹花草香，出门拜山车马忙。茶寮杂坐半伧父，谁吊扶风廿四娘？
宝积寺
作者：丘逢甲
朝代：清

路转青林石磴悬，佛厨岩腹起苍烟。满庭花影茶笙响，来品罗浮第一泉。
实父以木棉双鹤歌见寄，时约游端未果行，次韵寄答
作者：丘逢甲
朝代：清

牂牁一水走南海，势如扬子江黄河。人生万事聊以自娱耳，黄屋左纛将如何？百年行乐弹指顷，若为楚舞吾楚歌。使君楚人今屈宋，新诗万首珠娘诵。道大君犹老子龙，德衰我愧周侯凤。牂牁江上开红棉，旧游应忆朱明天。江山咫尺成万里，恨不双鹤同蹁跹。翡翠明珠失光采，昆崙归来众山矮。当代文章几钜公，何人有汝才如海？青霄直上凌丹霞，雄剑干将雌莫耶。刚金百炼柔绕指，登坛说法霏天花。知君独立苍茫处，驾鹤无宾留鹤住。三十六江春水生，冷看春潮自来去。
实甫将行赋此为别
作者：丘逢甲
朝代：清

同向天涯吊落晖，百年回首壮心违。沉沉楚泽龙犹哭，漠漠辽天鹤不归。西徼霜飞名士饼，东都云散大王旗。不须更向新亭去，已对河山泪满衣。欲借仙人玉笛吹，送君五月落梅时。英灵江汉无今古，风雨罗浮有合离。何事黑龙逢帝怒，前身青兕愧僧知。相思待祝衡阳雁，更向南飞寄楚词。
实甫将行赋此为别·其一
作者：丘逢甲
朝代：清

同向天涯吊落晖，百年回首壮心违。沉沉楚泽龙犹哭，漠漠辽天鹤不归。西徼霜飞名士饼，东都云散大王旗。不须更向新亭去，已对河山泪满衣。
实甫将行赋此为别·其二
作者：丘逢甲
朝代：清

欲借仙人玉笛吹，送君五月落梅时。英灵江汉无今古，风雨罗浮有合离。何事黑龙逢帝怒，前身青兕愧僧知。相思待祝衡阳雁，更向南飞寄楚词。
客怀
作者：丘逢甲
朝代：清

古树半秋色，西风吹客怀。呼童扫不尽，落叶满閒阶。
客愁
作者：丘逢甲
朝代：清

烽火天涯梦，琴尊劫外身。新亭空洒泪，故国莽怀人。文字穷愁贱，交情患难真。客愁无遣处，沧海尚扬尘。
客楼夕感
作者：丘逢甲
朝代：清

海色天容入望遥，凭阑心事涌如潮。茫茫泥雪徵鸿急，隐隐车雷虏马骄。万叠蛮云开热带，一轮娥月送凉霄。好风不为吹愁去，银烛清樽伴寂寥。
客窗夜话，同王晓沧作
作者：丘逢甲
朝代：清

通国正酣睡，忧时人独醒。月怜今夕黑，天失古来青。闭塞穷冬运，光明海上星。荒鸡声满野，倚剑此同听。
客邸晚怀
作者：丘逢甲
朝代：清

西山残照下城阴，萧瑟天涯客思深。风雨暖寒诸弟梦，关河眠食老亲心。消磨侠胆犹看剑，留恋同声未碎琴。绕遍南枝何处借？夜乌啼急正投林。百粤山河霸气凉，干戈初定客还乡。愁心似海犹添水，短鬓惊秋早欲霜。醉尉径能欺李广，冷曹应共笑冯唐。豪情倜傥销难得，又听城笳送夕阳。
客邸晚怀·其一
作者：丘逢甲
朝代：清

西山残照下城阴，萧瑟天涯客思深。风雨暖寒诸弟梦，关河眠食老亲心。消磨侠胆犹看剑，留恋同声未碎琴。绕遍南枝何处借？夜乌啼急正投林。
客邸晚怀·其二
作者：丘逢甲
朝代：清

百粤山河霸气凉，干戈初定客还乡。愁心似海犹添水，短鬓惊秋早欲霜。醉尉径能欺李广，冷曹应共笑冯唐。豪情倜傥销难得，又听城笳送夕阳。
家琼楼、晴溪过访，兼赠阳明碑刻寒支文集，即送归上杭
作者：丘逢甲
朝代：清

远道劳相访，承筐毕古仪。残碑出新建，遗集得寒支。勋业衰朝大，文章异代悲。昔贤今不作，相对起遐思。好语吾宗彦，流移羡乐郊。族从元宋聚，地扼粤闽交。丁令成归鹤，周侯悔斩蛟。琴岗最佳处，为我卜衡茅。